
VEJLEDNING  FRA  LEVENDE  PROFETER 

Jeg  nyder  at  læse  budskaberne  fra 
levende  profeter  i  Liahona  (spansk),  og  jeg 
elsker  præsident  Gordon  B.  Hinckleys  taler; 
de  er  meget  belærende.  Jeg  læser  også  det 
nye  hæfte  Kirkens  præsidenters  lærdomme: 
Brigham  Young.  Præsident  Youngs  lærdomme 
er  »som  lyden  af  syv  tordenskrald« 
(se  Stjernen,  april  1998,  s.  26-27).  De  rører 
mig  dybt. 

Jeg  ved,  at  Jesus  Kristus  lever,  og  at  vor 
himmelske  Fader  velsigner  os,  når  vi  er 
trofaste.  Jeg  ved,  at  denne  kirke  er  sand,  og 
at  profeterne  kan  vejlede  os. 

Ana  Maria  Martinez  Rollån, 
Old  Town  (spanske)  Gren, 
Mount  Vernon  Stav  i  Virginia 

AT  FINDE  DET  LEVENDE  VAND 

Jeg  stammer  oprindelig  fra  Filippinerne, 
men  nu  bor  jeg  i  Tyskland  sammen  med 
min  mand.  Hele  mit  liv  har  jeg  søgt  efter 
Herren  og  hans  evangelium.  Da  jeg  læste 
beretningen  om  den  samaritanske  kvinde 
ved  brønden,  blev  jeg  klar  over,  at  jeg  også 
søgte  efter  det  levende  vand  (se  Joh  4:4-42) . 
Det  lykkedes  mig  at  finde  sandheden,  og  i 
1995  blev  jeg  døbt.  Jeg  er  taknemlig  for  alt 
det,  som  Herren  har  gjort  for  mig.  Jeg  beder 
til,  at  jeg  må  forblive  trofast  og  tapper,  som 
vores  profeter  har  rådet  os  til. 

Elena  R.  Muller, 

Essen  Ward, 

Dortmund  Stav  i  Tyskland 


UDFORDRING  TIL  AT  ABONNERE 

Jeg  havde  været  medlem  af  Kirken  i 
knap  et  år,  da  missionærerne  opfordrede 
mig  til  at  tegne  abonnement  på  A  Liahona 
(portugisisk) .  Jeg  havde  aldrig  før  i  mit  liv 
læst  et  tidsskrift  som  A  Liahona.  Mens  jeg 
læste  det  allerførste  eksemplar,  som  jeg 
modtog,  fik  jeg  et  vidnesbyrd  om,  at  det, 
der  stod  i  det,  var  sandt.  Jeg  fik  øjnene  op 
for,  hvad  Jesu  Kristi  evangelium  gør  ved 
mennesker.  Når  jeg  læser  tidsskriftet  i  dag, 
søger  jeg  efter  gode  råd,  som  jeg  kan 
anvende  i  mit  liv. 

Jeferson  Carlos  Noguira  da  Silva 

Aracati  Gren, 

Mossoro  Distrikt  i  Brasilien 

HVORDAN  FEJRER  DU  JUL? 

Hvordan  mindes  du  og  din  familie  Jesus 
Kristus  i  julen?  Hvad  gør  I  i  jeres  ward  eller 
gren?  Liahona  er  på  udkig  efter  ideer,  historier, 
traditioner  og  beretninger  om,  hvordan  vore 
læsere  sætter  Kristus  i  centrum  ved  juletid. 
Send  jeres  artikler  og,  om  muligt,  fotos  til 
Christmas  Celebration  Ideas,  International 
Magazine,  50  East  North  Temple,  Floor  25, 
Salt  Lake  City,  UT  84150-3223,  USA.  Vi 
skal  have  jeres  artikler  inden  den  15.  marts 
1999.  Vedlæg  fulde  navn  på  alle  dem,  der 
omtales  i  artiklen,  samt  din  egen  adresse,  tele~ 
fonnummer  og  ward  eller  gren,  samt  stav. 

Præsident  James  E.  Faust 

Andenrådgiver  i  Det  Første  Præsidentskab 

in  sjæl  er  fuld  af  ydmyghed  og  sagtmodighed,  når  jeg  nu 
skriver  om,  hvordan  man  opnår  en  personlig  kundskab 
om  Gud,   den  Evige  Fader,  og  Jesus  Kristus,   verdens 


Forløser  og  Guds  Søn. 

For  noget  tid  siden  blev  en  gruppe  erfarne  og  enestående  missionærer  i 
Sydamerika  spurgt:  »Hvad  er  det  største  behov  i  verden  i  dag?«  En  af  dem 
svarede  klogt:  »Er  det  største  behov  i  hele  verden  ikke,  at  ethvert  menneske 
får  et  personligt,  vedvarende,  dagligt,  fortsat  forhold  til  Gud?«  Når  vi  har  et 
sådant  forhold,  kan  det  løse  op  for  det  guddommelige  i  os,  og  der  er  intet,  som 
vil  få  større  betydning  for  os  end  at  lære  at  forstå  vores  guddommelige  forhold 
til  Gud  og  hans  elskede  Søn,  vor  Mester.  Som  Jesus  sagde  i  sin  storslåede 
ypperstepræstelige  bøn:  »Dette  er  det  evige  liv,  at  de  kender  dig,  den  eneste 
sande  Gud,  og  ham,  du  har  udsendt,  Jesus  Kristus«  (Joh  17:3). 

Vi  bør  stræbe  efter  ikke  blot  at  lære  mere  om  Mesteren,  men,  som  han 
indbød  os  til,  at  blive  ét  med  ham  (se  Joh  17:21),  at  »styrkes  i  det  indre 
menneske  ved  hans  ånd«  (Ef  3:16).  Vi  føler  os  måske  ikke  nært  knyttet  til 

En  inderlig  og 
oprigtig  bøn  er  en 
tovejskommunikation, 
som  virkelig  får  Ånden 
til  at  flyde  til  os  som 
lindrende  vand  under 
de  prøvelser,  vanskelig- 
heder, sorger  og 
smerter,  som  vi  alle 
kommer  ud  for. 


ham,  fordi  vi  betragter  ham  som  værende  meget  langt  fra 
os,  eller  også  er  vores  forhold  ikke  helliggørende,  fordi  vi 
ikke  betragter  ham  som  en  virkelig  person. 

Hvordan  kan  vi  modtage  personlige  velsignelser  fra 
Mesterens  guddommelige  og  ophøjende  indflydelse  i 
vores  liv?  Eftersom  vore  egne  følelser  er  hellige  for  os  og 
ikke  kan  tilbagevises  af  andre,  så  lad  os  begynde  med  de 
stille  bekræftelser,  som  vi  alle  af  og  til  modtager,  og  som 
vi  ved  er  sande.  Vi  kan  ikke  altid  bevise  disse  indsky- 
delser for  andre,  men  de  kommer  til  os  som  en  form  for 
kundskab.  Er  det  fordi  dette  guddommelige  element,  som 
bobler  i  os,  strækker  sig  mod  sin  himmelske  kilde?  Er  det 
ikke  et  personligt  vidnesbyrd  om,  at  sandheden  strømmer 
gennem  det  tynde  slør,  som  skiller  denne  verden  fra  en 
anden?  Nærer  du  ikke  en  længsel  efter  i  dit  sind  at  forstå 
det,  som  findes  i  dit  hjerte,  en  følelse,  som  du  ikke  kan 
sætte  ord  på,  fordi  den  er  så  dybt  personlig?  Som  svar  på 
dette  sagde  Mesteren,  at  den  stille  realitet  kan  gyde  »fred 
i  dit  sind  med  henblik  på  denne  sag«  (L&P  6:23). 

Tillad  mig  at  foreslå  fem  indledende,  men  vigtige 
skridt,  som  i  høj  grad  vil  åbne  op  for  den  daglige  strøm  af 
»levende  vand«  fra  selve  kilden  (se  Joh  4:7-15). 

For  det  første,  en  daglig  kommunikation,  som  omfatter 
bøn.  En  inderlig  og  oprigtig  bøn  er  en  tovejskommunika- 
tion, som  virkelig  får  Ånden  til  at  flyde  til  os  som 
lindrende  vand  under  de  prøvelser,  vanskeligheder, 
sorger  og  smerter,  som  vi  alle  kommer  ud  for.  Hvor  effek- 
tive er  vore  personlige  bønner?  Når  vi  beder,  bør  vi  tænke 
på,  at  vor  himmelske  Fader  er  tæt  på  os,  fuld  af  kundskab, 
forståelse,  kærlighed  og  medfølelse,  almægtig  og  med 
store  forventninger  til  enhver  af  os. 

For  det  andet,  daglig  uselvisk  tjeneste.  Disciple  af  den 
guddommelige  Kristus  vil  blive  vejet  ud  fra  deres  hand- 
linger, snarere  end  blot  ud  fra  det,  de  hævder  at  tro  på. 
Den  sande  målestok  findes  i  Matthæus:  »Alt,  hvad  I  har 
gjort  mod  en  af  disse  mine  mindste  ...  det  har  I  gjort  mod 
mig«  (Matt  25:40).  En  klog  mand  har  sagt:  »Den,  der 
kun  lever  af  og  for  sig  selv,  risikerer  at  blive  ledt  i  fordærv 
at  det  selskab,  han  holder  sig«  (Charles  Henry  Parkhurst, 


citeret  i  The  International  Dictionary  of  Thoughts,  1969, 
s.  659). 

For  det  tredje,  en  daglig  stræben  efter  større  lydighed  og 
fuldkommenhed.  »Hvad  slags  mænd  burde  I  da  ikke  være? 
Sandelig  siger  jeg  jer:  Som  jeg  er«  sagde  Frelseren 
(3  Nephi  27:27).  På  grund  af  Jesu  fuldkomne  forsoning 
kan  vi  blive  fuldkomne  (se  L&P  76:69). 

For  det  fjerde,  en  daglig  erkendelse  af  hans  guddomme- 
lighed. For  at  opnå  et  dagligt,  personligt  forhold  til 
Mesteren,  må  vi  være  hans  disciple.  »Thi,  hvorledes 
kender  en  mand  den  herre,  som  han  ikke  har  tjent,  og 
som  er  fremmed  for  ham  og  langt  borte  fra  hans  hjertes 
tanker  og  hensigter?«  (Mosiah  5:13). 

For  det  femte,  dagligt  studium  af  skrifterne.  Præsident 
Spencer  W.  Kimball  sagde:  »Jeg  har  opdaget,  at  når  jeg 
bliver  for  skødesløs  i  mit  forhold  til  guddommen,  og  når 
det  synes,  som  om  Gud  ikke  lytter  til  mig,  og  ingen 
guddommelig  røst  taler  til  mig,  så  er  jeg  langt,  langt  væk. 
Hvis  jeg  så  fordyber  mig  i  skrifterne,  mindskes  afstanden, 
og  åndeligheden  vender  tilbage«  (The  Teachings  of  Spencer 
W.  Kimball  red.  Edward  L.  Kimball,  1982,  s.  135). 

Af  hensyn  til  dem,  der  nærer  en  vis  tvivl,  vil  vi  høre, 
hvad  øjenvidner  har  at  sige  om  Jesus  Kristus.  De  fordums 
apostle  var  til  stede.  De  så  det  hele.  De  tog  del  i  det. 
Ingen  er  mere  troværdige  end  de.  Peter  sagde:  »For  det 
var  ikke  udspekulerede  fabler,  vi  byggede  på,  da  vi 
forkyndte  jer  vor  Herre  Jesu  Kristi  magt  og  hans  komme, 
men  vi  havde  med  egne  øjne  set  Jesu  majestæt«  (2  Pet 
1:16).  Johannes  skrev,  at  samaritanerne  sagde:  »Vi  har 
nemlig  selv  hørt  ham  og  ved,  at  han  i  sandhed  er  verdens 
frelser«  Qoh  4:42).  To  vidner  fra  nyere  tid,  nemlig  Joseph 
Smith  og  Sidney  Rigdon,  erklærede:  »Thi  vi  så  ham  ved 
Guds  højre  hånd,  og  vi  hørte  røsten,  som  vidnede,  at  han 
er  Faderens  Enbårne«  (L&P  76:23). 

Peter  råder  os  til  at  »få  del  i  guddommelig  natur« 
(2  Pet  1:4).  Messias'  indflydelse  og  lærdomme  bør  have 
større  vægt  end  noget  andet  i  vores  tilværelse.  Vi  skal 
konstant  række  op  ad  efter  evighedens  rigdomme,  for 
Guds  rige  findes  inden  i  os  (se  Luk  17:21). 

Disciple  af  den  guddommelige  Kristus  vil  blive  vejet 
ud  fra  deres  handlinger,  snarere  end  blot  ud  fra  det, 
de  hævder  at  tro  på. 

Gennem  åbenbaring  i  Lære  og  Pagter  har  Gud  lovet, 
at  vi  i  vores  sind  og  hjerte  ved  Helligåndens  påvirkning 
kan  få  svar  på  alt,  hvad  vi  spørger  om  (se  L&P  8:1-2). 

Hvis  vi  helliggør  os  selv,  vil  den  dag  komme,  hvor 
»han  vil  afsløre  sit  ansigt  for«  os  (L&P  88:68).  »Og 
dersom  I  kun  har  øje  for  min  ære,  skal  hele  jeres  legeme 
blive  opfyldt  med  lys,  og  der  skal  intet  mørke  være  i  jer, 
og  det  legeme,  der  er  fyldt  med  lys,  fatter  alle  ting« 
(L&P  88:67). 

I  livets  mange  prøvelser,  når  vi  føler  os  forladt,  og  når 
sorg,  synd,  skuffelser,  fiasko  og  svaghed  hindrer  os  i  at 
leve  op  til  det,  vi  burde,  kan  vi  opleve  den  lindrende 
balsam,  der  findes  i  Guds  nådes  grænseløse  kærlighed. 
Det  er  en  kærlighed,  som  tilgiver  og  glemmer,  en 
kærlighed,  som  opløfter  og  velsigner.  Det  er  en 
kærlighed,  som  hjælper  os  op  til  en  ny  begyndelse  på  et 


højere  niveau  og  derved  lader  os  gå  »fra  nåde  til  nåde« 
(L&P  93:13). 

Hele  mit  liv  har  jeg  knælet  ned  i  ydmyghed  og  har 
henvendt  mig  til  den  eneste,  der  kunne  hjælpe  mig.  Jeg 
har  ofte  henvendt  mig  til  Gud  nedtrykt  i  ånden  og  bedt 
om  hjælp  til  at  udføre  det  værk,  som  jeg  er  kommet  til 
at  elske  højere  end  selve  livet.  Jeg  har  til  tider  oplevet 
det  sårede  hjertes  frygtelige  ensomhed,  smerte,  Satans 
tugtelser  og  omfavnelsen  af  Mesterens  varme, 
trøstende  Ånd. 

Jeg  har  også  mærket  den  knugende  byrde,  utilstræk- 
kelighedens og  uværdighedens  usikkerhed,  den  flygtige 
følelser  af  at  være  blevet  svigtet,  for  derefter  at  blive 
styrket  uendelig  meget.  Jeg  har  besteget  et  åndeligt 
Sinaj  adskillige  gange  for  at  kommunikere  med  Gud  og 
modtage  vejledning.  Det  har  føltes,  som  om  jeg 
kæmpede  mig  op  ad  et  håndgribeligt  Forklarelsens 
Bjerg  og  fornemmet  stor  styrke  og  magt  i  den 
Almægtige  nærhed.  En  særlig  hellig  følelse  har  støttet 
og  trøstet  mig. 


FEBRUAR 
5 


19  9  9 


DETAUE  FRA  BJERGPRÆDIKENEN,  AF  CARL  BLOCH,  ORIGINALEN  HÆNGER  I  FREDERIKSBORG  SLOTSKIRKE.  GENGIVET  MED  TILLADELSE  FRA  FREDERIKSBORG  MUSEUM.  FOTO:  JED  CLARK,  CRAIG  DIMOND  OG  MATT  REIER 


Præsident  Spencer  W.  Kimball  sagde:  »Når  jeg  bliver 
for  skødesløs  i  mit  forhold  til  guddommen,  og  når  det 
synes,  som  om  Gud  ikke  lytter  til  mig  og  ingen 
guddommelig  røst  taler  til  mig  ...  så  fordyber  (jeg)  mig 
i  skrifterne  ...  og  åndeligheden  vender  tilbage.« 

Det  er  mit  vidnesbyrd,  at  vi  vil  møde  svære  tider.  Vi  må 
udvise  modig  lydighed.  Det  er  mit  vidnesbyrd,  at  vi  vil 
komme  til  at  bevise  vores  åndelige  udholdenhed,  for  de 
kommende  tider  er  fyldt  med  trængsler  og  vanskeligheder. 
Men  med  den  trøst  og  styrke,  som  udspringer  af  et  nært 
personligt  forhold  til  Gud,  vil  vi  blive  indgydt  mod.  Fra  Gud, 
som  er  os  meget  nær,  vil  vi  modtage  den  stille  forvisning: 

»Min  søn,  fred  være  med  din  sjæl!  Din  modgang  og 
dine  lidelser  skal  blot  vare  et  øjeblik, 

og  om  du  er  standhaftig,  skal  Gud  ophøje  dig  i  det  høje, 
og  du  skal  triumfere  over  alle  dine  fjender«  (L&P  121:7-8). 

Jeg  har  en  sikker  vished  om,  at  Jesus  Kristus  er  vores 
guddommelige  Frelser.  Jeg  ved,  at  han  lever.  Det  har  jeg 
vidst,  så  langt  jeg  kan  huske  tilbage.  Så  længe  jeg  har 


levet,  har  jeg  haft  en  enkel  tro,  som  jeg  aldrig  har  tvivlet 
på.  Jeg  har  ikke  altid  forstået  alt,  men  jeg  har  haft  en 
viden,  som  er  så  hellig  for  mig,  at  jeg  ikke  kan  give  udtryk 
for  den.  Jeg  ved  og  vidner  med  en  vished,  som  strømmer 
gennem  hver  eneste  fiber  i  min  krop,  at  Jesus  er  Kristus, 
vor  guddommelige  Forløser,  og  Guds  Søn.  Må  vi  altid 
være  lydige  mod  hans  opfordring:  »Kom  til  mig,  din 
Frelser«  (L&P  19:41).  □ 

FORSLAG  TIL  SAMTALEEMNER 
FOR  HJEMMELÆRERNE 

1.  Vores  største  personlige  behov  er  at  have  en  vedva- 
rende kommunikation  med  Gud. 

2.  Sådan  et  forhold  udspringer  og  styrkes  af: 

■  daglig  kommunikation,  som  omfatter  bøn. 

■  daglig  uselvisk  tjenestegerning. 

■  daglig  stræben  efter  større  lydighed  og  fuldkorn' 
menhed. 

■  daglig  erkendelse  af  hans  guddommelighed. 

■  dagligt  studium  af  skrifterne. 

På  mit  skrivebord  står  der  en 
blå  ærtepose.  Der  er  en  gul 
sol  på  hver  side  af  den. 
Posen,  minder  mig  om  et  personligt 
mirakel,  som  jeg  kalder  »solstråle' 
kærlighed«. 

Det  hele  begyndte  få  måneder 
efter,  at  jeg  var  genaktiveret,  hvor  jeg 
fik  en  kaldelse  til  at  undervise  i 
Primary.  Mine  personlige  kampe 
havde  givet  mig  fornyet  åndelig 
styrke,  og  jeg  var  ivrig  efter  at  tjene. 
Men  den  allerførste  gang  jeg 
underviste  solstrålerne,  blev  jeg  klar 
over,  at  jeg  langt  fra  var  parat.  Da  jeg 
blev  præsenteret  for  børnene,  blev 
jeg  overrasket  over  at  se,  hvor  langt 
jeg  skulle  kigge  nedad  for  at  få  øje  på 
dem.  Deres  små  ansigter  kiggede 
nervøst  op  på  mig. 

Som  indledning  til  dagens  lektion 
havde  jeg  planlagt  en  leg  med  en 
ærtepose  -  en  kæmpestor  ærtepose, 
som  jeg  selv  havde  lavet.  Allerede  da 
jeg  kastede  den  første  gang,  indså  jeg, 
at  jeg  havde  overvurderet  børnenes 


størrelse.  Kastet  sendte  en  lille  pige 
med  store  øjne  baglæns  gennem 
lokalet,  da  hun  tappert  greb  posen. 

Den  aften  tryglede  jeg  min 
himmelske  Fader  om  hjælp.  Hvordan 
skal  jeg  nå  ind  til  sådan  nogle  små 
størrelser?  Pludselig  fokuseredes  mit 
blik  på  et  billede,  der  hang  på  min 
væg.  Det  var  et  portræt  af  Jesus 
Kristus,  der  sad  med  et  lille  barn.  Jeg 
granskede  det  kærlige  blik,  som  lyste 
ud  af  Kristi  øjne.  Hvor  må  han  dog 
elske  børn!  Hvor  må  han  ønske  at 
forsikre  dem  om,  at  han  elsker  dem! 
Og  så  stod  det  helt  klart  for  mig,  at 
det  var  lige  det,  som  Frelseren 
ønskede,  at  jeg  skulle  gøre:  Elske 
børnene  sådan,  at  det  ville  vise  dem, 
at  han  elsker  dem. 

Det  var  et  enkelt  svar.  Men  for  mig 
virkede  det,  som  om  jeg  var  blevet 
bedt  om  at  udføre  et  mirakel.  Seks 
svære  år  som  stedmor,  efterfulgt  af  en 
skilsmisse,  havde  gjort  mit  hjerte  koldt 
-  især  over  for  tanken  om  at  elske 
andres  børn.  Hele  den  nat  kæmpede 
jeg  for  at  løse  den  konflikt,  som  udspil- 
lede sig  i  mit  hjerte.  Først  efter  mange 
timers  bøn  lykkedes  det  Ånden  at 


overbevise  mig  om,  at  jeg  kunne 
forandre  mig. 

Fra  den  søndag  begyndte  et  person- 
ligt mirakel  at  udspille  sig.  Hver  uge  i 
Primary  lærte  Ånden  mig  kunsten  at 
elske  andre.  Og  gennem  hele  det  år 
gengældte  børnene  den  kærlighed.  De 
vinkede  til  mig  i  kirkesalen  under 
nadvermøderne,  råbte  hilsner,  når  vi 
mødtes  i  supermarkedet,  og  gav  mig 
småkager  i  sære  faconer. 

Jeg  blev  grebet  af  panik,  da  året  var 
omme  og  mine  dejlige  solstråler  skulle 
rykke  op.  Jeg  var  ked  af  at  skulle  miste 
mine  små  venner.  Jeg  følte  mig 
forladt,  da  jeg  sad  omgivet  af  otte  små 
fremmede. 

Men  så  indledte  jeg  med  ærtepo- 
selegen.  Da  jeg  tog  den  store,  slidte 
posen  frem,  mindedes  jeg  en  lignende 
søndag  et  år  tidligere.  Hvor  havde  jeg 
dog  følt  mig  overvældet  dengang!  Og 
hvor  var  jeg  dog  nået  langt!  De 
minder,  der  knyttede  sig  til  ærte- 
posen, fyldte  mig  med  håb.  Da  jeg 
kiggede  rundt  på  hvert  eneste  par 
øjne,  mødte  jeg  det  samme  blik:  »Vil 
du  ikke  også  elske  mig?« 

Og  det  gjorde  jeg  så.  □ 


Solstrålekærlighed 


Sharon  Montgomery  Meyers 

ILLUSTRERET  AF  BETH  WHITTAKER 


»Ethvert  nyt  medlem 
er  dyrebart« 


Ethvert  nyt  medlem  har  brug  for  »en  ven, 
et  ansvar  og  næring  af  >Guds  gode  ord<.« 

Råd  og  vejledning  fra 
præsident  Gordon  B.  Hinckley 

FOTO:  WELDEN  ANDERSEN,  MICHAEL  SCHOENFELD, 
MICHAEL  VAN  DORN  OG  FLOYD  HOLDMAN 


et  er  ikke  let  at  blive  medlem  af 

denne  kirke.  I  de  fleste  tilfælde 

kræver  det,  at  man  giver  afkald  på 

gamle  vaner,  gamle  venner  og  bekendte 

og  træder  ind  i  et  nyt  fællesskab,  som  er 

anderledes  og  noget  krævende. 

»Med  det  stadigt  stigende  antal  nye 

medlemmer  må  vi  yde  en  øget  indsats  for 

at  hjælpe  dem  med  at  finde  den  rette  kurs. 

Hver  eneste  af  dem  har  brug  for 

tre  ting:  En  ven,  et  ansvar  og 

næring  af  >Guds  gode  ord< 

(Moroni  6:4).  Det  er  vores 

pligt  og  mulighed  at  tilbyde 

dette.«1 

»Jeg  håber,  at  man  i  hele 

Kirken  over  hele  verden  vil 

gøre  alt  for  at  holde  på  hvert  eneste 

nye  medlem,  der  kommer  ind  i  Kirken.«2 

»Udfordringer  er  større  i  dag  end  nogensinde  før,  fordi 
der  kommer  flere  nye  medlemmer  end  nogensinde  før.«3 


En  ven 


»Jeg  bønfalder  jer  om  ...  Jeg  beder  jer,  hver  eneste 
af  jer,  om  at  tage  del  i  denne  store  indsats.  Ethvert  nyt 
medlem  er  dyrebart.  Ethvert  nyt  medlem  er  søn  eller 
datter  af  Gud.  Ethvert  nyt  medlem  er  et  stort  og 
alvorligt  ansvar.«4 


»(Nye  medlemmer)  kommer  ind  i  Kirken  med  en 
glæde  og  begejstring  for  det,  de  har  fundet.  Vi  må  straks 
bygge  på  den  begejstring.  Der  er  mennesker  i  jeres  ward, 
som  kan  gøre  sig  til  venner  med  nye  medlemmer.  De  kan 
lytte  til  dem,  vejlede  dem,  besvare  deres  spørgsmål  og 
hjælpe  dem  i  alle  situationer  og  alle  forhold  ...  Jeg  opfor- 
drer ethvert  medlem  til  at  tilbyde  venskab  og  kærlighed 
til  dem,  der  kommer  ind  i  Kirken.«5 

Et  ansvar 

»Ethvert  nyt  medlem,  som  kommer  ind  i  denne  Kirke, 
bør  straks  tildeles  et  ansvar.  Uanset  hvor  lille  det  er,  vil 
det  betyde  noget  for  vedkommende  ...  Jeg  begriber  ikke, 
hvorfor  nye  medlemmer  ikke  får  mere  ansvar,  så  snart  de 
kommer  ind  i  Kirken.  Der  er  en  tendens  til  at  sige:  >De 
ved  ikke  nok  endnu. <  Så  giv  dem  dog  en  chance.  Tænk  på 
hvilke  chancer  Herren  har  givet  jer.  Giv  dem  noget  at 
lave,  uanset  hvor  lille  en  opgave  det  er,  noget  konkret, 
som  vil  give  dem  udvikling  ...  I  kan  ikke  hjælpe  folk  til  at 
udvikle  sig  i  Kirken,  medmindre  I  giver  dem  et  ansvar.«6 


..  ■  jh  §1  ■ 


Næring  gennem  »Guds 
gode  ord« 

»Moroni  (skriver)  følgende  om  (nye  medlemmer): 
>Og  efter  at  de  havde  modtaget  dåben  og  var  blevet 
påvirket  og  renset  gennem  den  Helligånds  kraft,  blev  de 
regnet  blandt  Kristi  kirkes  folk;  og  deres  navne  blev 
nedskrevet,  så  at  de  kunne  blive  ihukommet  og  få  næring 
gennem  Guds  gode  ord  for  at  holde  dem  på  den  rette  vej 
og  altid  holde  dem  årvågne  i  bøn,  alene  stolende  på  Kristi 
fortjenester,  på  ham,  som  var  deres  tros  ophavsmand  og 
fuldkommengøres  (Moroni  6:4). 

I  vore  dage  som  dengang  bliver  nye  medlemmer 
>regnet  blandt  Kristi  kirkes  folk  ...  (og  får)  næring 
gennem  Guds  gode  ord  for  at  holde  dem  på  den  rette  vej 
og  altid  holde  dem  årvågne  i  bøn<  ...  Lad  os  hjælpe  dem, 
når  de  tager  deres  første  skridt  som  medlemmer. 

Det  er  en  opgave  for  os  alle.  Det  er  en  opgave 
for   hjemmelærere   og  besøgslærerinder.   Det   er   en 
opgave  for  biskopråd,  præstedømmekvorummer, 
Hjælpeforeningen,   Unge   Mænd   og   Unge 
Piger,  ja,  endog  Primary. 

Jeg  overværede  et  faste-  og  vidnesbyrds 
møde  i  søndags.  En  dreng  på  15-16  år 
rejste  sig  og  fortalte  forsamlingen, 
at  han  havde  besluttet  sig  for  at 
blive  døbt. 

Derefter   rejste   drengene   fra 
lærernes  kvorum  sig  en  for  en  og 
gav  udtryk  for  deres  kærlighed  til  ham 


og  sagde,  at  han  havde  truffet  den  rette  beslutning,  og  de 
forsikrede  ham  om,  at  de  ville  hjælpe  og  støtte  ham.  Det 
var  en  vidunderlig  oplevelse  at  høre  disse  unge  mænd 
udtrykke  deres  værdsættelse  og  opmuntring  til  deres  ven. 
Jeg  er  sikker  på,  at  hver  eneste  af  disse  drenge,  også  ham, 
der  blev  døbt  i  sidste  uge,  tager  på  mission  en  dag.«7 


/ 


f 


Find  de  tabte  får 

»Under  et  interview  for  nylig  blev  jeg  spurgt:  >Hvad 
glæder  du  dig  mest  over,  når  du  betragter  Kirkens  vækst 
i  dag?< 

Mit  svar  var:  >Det,  der  gør  mig  allermest  glad,  er  at  se, 
hvad  evangeliet  gør  ved  mennesker.  Det  giver  dem  et  nyt 
syn  på  livet.  Det  giver  dem  et  perspektiv,  som  de  aldrig 
før  har  haft.  Det  løfter  deres  blik  mod  det  ædle  og 
guddommelige.  Der  sker  noget  mirakuløst  med  dem.  De 
ser  frem  til  Kristus  og  bliver  levende. < 

Nu  ...  vil  jeg  bede  hver  eneste  af  jer  om  at  tage  del  i 
dette  ansvar.  Der  er  brug  for  jeres  venlighed.  Der  er  brug 
for  jeres  ansvarsfølelse.  Menneskehedens  Frelser  forlod 
de  99  får  for  at  lede  efter  det  ene  vildfarne.  Den,  der  er 
faret  vild,  behøver  ikke  at  forblive  vildfaren.  Men  hvis 
han  er  derude  et  sted  i  skyggerne,  og  hvis  vi  er  nødt  til 
at  forlade  de  99  andre,  så  må  vi  gøre  det  for  at  finde  ham 
(seLukl5:3-7).«8D 


NOTER 

1.  »Nyomvendte  og  unge  mænd«,  Stjernen,  juli  1997,  s.  47. 

2.  »Nogle  tanker  om  templer,  fastholdelse  af  nyomvendte  og 
missionering«,  Stjernen,  januar  1998,  s.  50. 

3.  Stjernen,  juli  1997,  s.  48. 

4.  Stjernen,  juli  1997,  s.  48. 

5.  Stjernen,  januar  1998,  s.  51. 

6.  Regionalkonference  for  gifte  studerende  på  BYU, 
præstedømmets  lederskabsmøde,  Provo  i  Utah  den  10. 
februar  1996. 

7.  Stjernen,  juli  1997,  s.  48. 
8.  Stjernen,  juli  1997,  s.  48. 

VEN 


LARRY 

Jeg  fandt  en  ven  -  og  han  fandt 
evangeliet  igen. 


Don  Watson 

ILLUSTRERET  AF  WILSON  ONG 

Den  oktobermorgen  i  1986  havde  min  kone  Jean 
og  jeg  bedt  om,  at  vi  måtte  blive  ledt  til  nogen, 
som  vi  kunne  hjælpe.  Da  jeg  den  eftermiddag  fik 
besked  på,  at  jeg  skulle  ud  og  tale  med  en  mand  om  et 
forsikringsspørgsmål,  så  jeg  ingen  forbindelse  mellem  det 
og  vores  bøn.  Men  det  var  sådan,  at  jeg  traf  Larry. 

Ret  tidligt  under  vores  samtale  fandt  jeg  ud  af,  at  Larry 
samme  dag  havde  bedt  vor  himmelske  Fader  om  at  sende 
nogen,  der  kunne  hjælpe  ham.  Larry  var  for  nylig  blev 
anholdt  for  spirituskørsel,  og  nu  skulle  han  så  op  til  en  ny 
køreprøve  for  at  få  kortet  tilbage.  Disse  ydmygende 
hændelser  havde  fået  ham  til  knæle  ned  ved  sin  sofa  og 
bede. 

Mens  vi  talte,  opstod  der  hurtigt  et  varmt  venskab 
mellem  os.  Jeg  erfarede  nogle  interessante  kendsger- 
ninger om  Larry.  Han  var  82  år  og  medlem  af  Kirken, 
men  han  havde  ikke  været  aktiv  i  60  år.  Hans  kone  var 
død  tre  år  tidligere  uden  nogensinde  at  slutte  sig  til 
Kirken.  Han  hørte  til  mit  ward,  men  tilsyneladende 
anede  ingen,  at  han  var  medlem  af  Kirken.  Wardet  havde 
ingen  optegnelser  om  ham. 

Jeg  spurgte  ham  hurtigt,  om  han  ville  tage  med  mig  og 
min  kone  i  kirke  den  følgende  søndag.  Det  ville  han 
gerne.  Jeg  forklarede,  at  eftersom  han  havde  mistet  sit 
kørekort,  havde  han  ikke  brug  for  den  pågældende 
forsikring  i  øjeblikket.  Jeg  tilbød  at  køre  for  ham,  når  han 
havde  brug  for  det. 


Da  vi  hentede  ham  den  følgende  søndag,  fattede  Jean 
straks  sympati  for  ham,  ligesom  jeg  selv  havde  gjort. 
Larry,  der  gik  med  stok,  haltede  synligt,  så  det  var  med  en 
del  besvær,  han  rejste  sig,  da  jeg  præsenterede  ham  ved 
præstedømmemødet.  Han  overraskede  mig  ved  at 
fortælle  brødrene,  hvor  glad  han  var  for  at  være  der.  Da 
vi  senere  kørte  ham  hjem,  sagde  han,  at  han  havde  nydt 
møderne  og  samværet  med  folk.  Han  sagde,  at  han  gerne 
ville  med  i  kirke  næste  søndag. 

Hver  gang  jeg  besøgte  ham,  lærte  jeg  noget  nyt  om 
ham.  Han  var  født  i  Ephraim  i  Utah  og  kunne  huske,  at 
han  var  blevet  døbt  som  dreng.  Han  var  blevet  ordineret 
til  diakon  af  sin  onkel.  Jeg  videregav  disse  oplysninger  til 
biskoppen  og  bad  om,  at  man  rekvirerede  Larrys  medlem- 
spapirer  fra  Salt  Lake  City.  I  mellemtiden  fik  Jean  og  jeg 
tilladelse  til  at  undervise  Larry  i  hans  hjem. 

Han  læste  den  Mormons  Bog,  som  vi  gav  ham  på 
ingen  tid.  Så  jeg  foreslog,  at  han  læste  den  én  gang  til, 
fordi  den  ville  sige  ham  meget  mere  anden  gang.  Vi  gav 
ham  også  Lære  og  Pagter  samt  Den  Kostelige  Perle  til 
hjælp  i  hans  studium. 

Vi  fortsatte  lektioner  og  tog  ham  med  i  kirke  i  flere 
uger.  Så  en  søndag  morgen  stoppede  biskoppen  mig  og 
Larry,  da  vi  var  på  vej  til  præstedømmemødet  og  sagde: 
»Larry,  vi  kan  ikke  finde  dine  medlemspapirer.«  Jeg  kom 
med  en  spøgefuld  bemærkning  om,  at  han  nok  skulle 
gendøbes. 

Der  var  noget  ved  hele  den  situation,  som  sårede 
Larry.  Da  vi  kom  ud  fra  højpræsternes  gruppemøde,  så 
han  mig  i  Øjnene  og  sagde:  »Jeg  sætter  ikke  mine  ben  i 
kirken  mere,  Don.  Og  når  jeg  siger  sådan  noget,  så  mener 
jeg  det!«  Jeg  kunne  ikke  tro  mine  egne  ører.  »Biskoppen 
vil  ikke  vide  af  mig  og  siger,  at  jeg  ikke  hører  til  her.  Jeg 
kommer  ikke  tilbage,«  tilføjede  han. 

Han  bad  mig  om  at  køre  ham  hjem.  På  hjemturen 
forklarede  jeg,  at  han  måtte  have  misforstået  biskoppens 
bemærkning.  Da  Larry  steg  ud  af  bilen,  spurgte  jeg,  om  vi 
alligevel  måtte  komme  og  undervise  ham  den  følgende 
uge.  Han  svarede  nej.  Jeg  havde  det  skidt  i  flere  dage. 

Men  jeg  følte,  at  jeg  måtte  gøre  noget,  og  derfor 
ringede  jeg  til  Kirkens  hovedsæde  for  at  forhøre  mig  om 
Larrys  medlemskort.  De  fandt  hurtigt  papirerne  på  hans 
ordination  som  diakon,  men  den  dame,  der  hjalp  mig 
kunne  ikke  finde  hans  dåbspapirer.  Hun  bad  mig  om  at 
ringe  tilbage  to  dage  senere.  Da  jeg  ringede  igen,  havde 
hun  fundet  hans  dåbsattest  og  sendte  medlemskortet  til 
vores  ward. 

Jeg  var  ellevild  af  glæde!  Nu  havde  jeg  en  grund  til  at 
opsøge  Larry.  Han  blev  meget  glad  for  at  få  sine  dåbs-  og 
ordinationsoplysninger  og  for  at  genoptage  vores 
venskab.  Mit  håb  om  at  føre  ham  tilbage  til  fuld  aktivitet 
blev  atter  vakt. 

På  dette  tidspunkt  havde  Larry  fået  at  vide,  at  han 
skulle  have  udskiftet  sin  hofte.  Jeg  spurgte  ham,  om  han 
ville  have  en  præstedømme  velsignelse. 

»Hvad  er  en  velsignelse?«  spurgte  han. 

Jeg  forklarede  det,  og  Larry  sagde,  at  det  ville  han 
gerne,  så  jeg  ringede  efter  biskoppen.  Biskoppen  gav  ham 
en  velsignelse.  Larry  har  siden  talt  meget  om  den  varme 
følelse,  som  strømmede  gennem  hans  krop  og  om  den 
fredfyldte  fornemmelse,  som  fulgte  ham  under  operati- 
onen og  hans  hurtige  rekonvalescens. 

Da  han  blev  udskrevet  fra  hospitalet,  kom  han  til 
hægterne  derhjemme  med  daglige  besøg  fra  hjemme- 
plejen. Jeg  besøgte  ham  også  hver  dag,  og  det  samme 

gjorde  flere  andre.  Søstrene  fra  vores  ward  kom  med  mad 
til  ham  i  en  hel  uge. 

I  løbet  af  de  tre  til  fire  uger,  som  Larry  rekonvalescens 
varede,  havde  vi  rig  lejlighed  til  at  lære  hinanden  bedre  at 
kende.  Ofte  udtrykte  han  sin  taknemlighed  for  al  den 
hjælp,  han  fik.  Jeg  hørte  om  hans  store  kærlighed  til  Kirken, 
til  biskoppen  og  til  de  medlemmer,  som  havde  besøgt  ham. 

Jeg  kunne  se,  at  det  var  på  tide  at  tage  Larry  med  til 
Kirkens  møder  igen.  Han  reagerede  positivt  på  min  kones 
opfordring  og  begyndte  at  gå  i  kirke  igen.  Den  store  prøve 
på  hans  beslutning  kom,  da  Jean  og  jeg  skulle  til  en  stavs- 
konference  i  en  anden  by.  Jeg  spurgte  Larry,  om  jeg  skulle 
få  en  anden  til  at  køre  ham  til  kirke,  og  han  svarede: 
»Nej,  jeg  tror,  jeg  bliver  hjemme  på  søndag.«  Det  var  en 
skuffelse!  Men  så  snart  vi  kom  hjem  igen,  besøgte  vi  ham 
og  fandt  ud  af,  at  en  nabo  havde  spurgt,  om  han  ikke 
skulle  tage  Larry  med  i  kirke  den  dag.  Larry  var  taget  med 
ham.  Endnu  engang  havde  Ånden  grebet  ind. 

Larrys  erfaringer  styrkede  også  vores  vidnesbyrd,  fordi 
vi  så  Guds  hånd  gribe  ind  i  hans  liv.  Denne  engang 
glemte  mand  var  blevet  ført  ud  af  mørket  og  ind  i  lyset. 
Han  har  ofte  sagt,  at  siden  vi  traf  hinanden,  har  han  ikke 
haft  lyst  til  at  røre  spiritus,  selv  om  han  havde  drukket 
det  meste  af  sit  liv. 

Eftersom  Larry  havde  holdt  sin  sti  ren  i  den  periode, 
hvor  hans  kørekort  var  inddraget,  fik  han  det  tilbage 
uden  besvær.  Da  hans  kørekort  var  kommet  med  posten, 
sagde  han:  »Du  behøver  ikke  at  hente  mig.  Vi  mødes 
henne  i  kirken.« 

Ikke  så  længe  efter  blev  han  ordineret  til  højpræst. 
Det  syntes,  som  om  tiden  var  inde  til  at  nævne  mulig- 
heden for  at  tage  i  templet. 

Vi  havde  selvfølgelig  omtalt  templet  i  de  lektioner,  vi 
havde  givet  ham  i  hans  hjem.  En  dag  havde  jeg  kørt  Larry 
hen  på  kirkegården  for  at  hente  nogle  kranse  på  hans 
kone  Billies  grav.  Jeg  blev  meget  forbavset  over  at  se  et 


Larry  blev  slået  af  forundring  over  de  smukke 
værelser  i  templet.  Den  venlighed  og  kærlighed, 
som  tempeltjenerne  udviste,  varmede  også  hans 
hjerte.  »Hvis  der  er  sådan  i  himlen,«  sagde  han 
senere,  »så  er  det  der,  jeg  vil  hen.« 

billede  af  templet  i  Salt  Lake  City  indgraveret  på 
gravstenen.  Han  forklarede,  at  selv  om  han  ikke  havde 
været  aktiv  i  Kirken  dengang,  havde  han  ment,  at  det 
billede  af  templet  »burde  være  der«. 

Så  da  jeg  nævnte  muligheden  for  at  tage  med  ham  i 
templet,  så  han  kunne  modtage  sin  egen  begavelse,  var 
det  glædeligt,  men  ikke  overraskende  at  høre  ham  sige: 
»Ja,  det  vil  jeg  meget  gerne.«  Jeg  spurgte  ham,  om  jeg 
skulle  tale  med  biskoppen  om  hans  tempelforberedelse. 
»Nej,  Don,«  svarede  han.  »Det  er  på  tide,  jeg  begynder  at 
stå  på  egne  ben.  Jeg  taler  med  biskoppen  på  søndag.« 

Det  var  en  dejlig  sommermorgen,  da  Jean  og  jeg 
hentede  Larry  for  at  køre  ham  til  templet  i  Salt  Lake  City. 
Senere  fandt  vi  ud  af,  at  han  havde  boet  i  Salt  Lake  City 
som  ung  mand,  hvor  han  ofte  havde  set  templet  og 
ønsket  at  komme  der  engang.  Da  han  kom  indenfor,  blev 
han  slået  af  forundring  over  de  smukke  værelser.  Den 
venlighed  og  kærlighed,  som  tempeltjenerne  udviste, 
varmede  også  hans  hjerte.  »Hvis  der  er  sådan  i  himlen,« 
sagde  han  senere,  »så  er  det  der,  jeg  vil  hen.« 

Larry  har  været  en  kilde  til  inspiration  for  mig,  og  han 
gør  mig  til  et  bedre  menneske.  Han  er  venlig  og  omsorgs- 
fuld og  er  god  til  at  rose  folk.  Han  er  ung  af  sin  alder  og 
har  et  positivt  livssyn.  Det  er  et  privilegium  at  kende  ham. 

Der  er  mange  Larry'er  i  Kirken.  Gud  har  ikke  glemt 
dem,  og  de  har  heller  ikke  helt  glemt  Gud.  En  gylden  tråd 
af  åndelig  erindring  knytter  dem  til  deres  gamle  kund- 
skab om  og  erfaring  med  evangeliet.  Vor  himmelske 
Fader  ønsker,  at  de  skal  vende  tilbage  til  Kristus,  og  han 
griber  ind  i  deres  liv,  hvis  de  ønsker  det.  Den  måde, 
hvorpå  han  ofte  fører  dem  tilbage  til  Kirken,  er  gennem 
aktive  medlemmer,  som  er  villige  til  at  hjælpe.  □ 

De  unge  i  Waxahachie  Ward  i  Dallas  Stav  i  Texas 
taler  altid  om  at  have  det  sjovt.  Under  alle  akti- 
viteter, i  alle  klasser  eller  kvorumspræsident- 
skabsmøder,  til  alle  møder  i  biskoprådets 
ungdomskomité  kommer  samtalen  uundgåeligt  til  at 
dreje  sig  om  at  have  det  sjovt. 

Men  deres  måde  at  have  det  sjovt  på  er  usædvanlig.  De 
fokuserer  på  andres  behov.  Enhver  aktivitet,  hvadenten  det 
er  et  tjenesteprojekt,  en  lejrtur,  en  leg  eller  en  fest,  plan- 
lægges ud  fra  specifikke  behov  hos  medlemmer  af  gruppen. 


»Jeg  synes,  at  det  er  alletiders  at  fokusere  på  andre,« 
siger  Lacy  Giles,  der  er  præsident  for  laurbærpigerne. 
»Jeg  tager  et  stykke  papir  og  laver  en  liste  over  alle  laur- 
bærpigerne. Så  gennemgår  vi  listen  og  skriver  ned,  hvad 
de  hver  især  godt  kan  lide  at  lave  og  alle  mulige  andre 
ideer.  Vi  planlægger  vores  aktiviteter  ud  fra  det.  Det  har 
fået  dem  til  at  deltage  mere  i  aktiviteterne.« 

VÆR  KONKRET 

Nu  skal  I  høre,  hvordan  laurbærpigernes  præsidentskab 

Jeres  aktiviteter 
bliver  alt  andet  end 
ige  -  og  flere 
vil  deltage  aktivt  - 
hvis  I  følger  disse 
principper  i  jeres 
planlægning. 


hjælper  de  andre  laurbærpiger  i  wardet  med  at  fokusere  på 
andre  og  nyde  det: 

I  et  tilfælde  opdagede  laurbærpigernes  præsidentskab,  at 
et  af  de  mindre  aktive  medlemmer  af  deres  gruppe  havde 
en  usædvanlig  dukkesamling.  Så  planlagde  de  en  aktivi- 
tetsaften, hvor  alle  kom  med  deres  yndlingssamlinger. 

I  et  andet  tilfælde  havde  en  laurbærpige  med  spanske 
rødder  lyst  til  at  lære  de  unge  i  wardet  at  danse  nogle 
spanske  danske  som  led  i  hendes  laurbærpigeprojekt.  Hun 
planlagde  aktiviteten,  lærte  dansene  af  sine  forældre  og 


FOKUSER 

PÅ  ANDRE 


Modstående  side:  Laurbærpigernes 
klassepræsidentskab,  Jenny 
Rencher,  Jamie  South,  Lacy  Giles 
og  Audrie  Young,  planlægger 
deres  aktiviteter,  så  de  opfylder 
konkrete  behov. 

Herunder:  Darrins  (til  venstre)  og 
Mark  Jones'  mor  sidder  i  kørestol. 
De  to  brødre  er  eksperter  i  at 
fortælle  andre  unge  om  de  udfor- 
dringer, som  hun  møder.  Til  højre: 
Chelsea  MacDonnell  (til  venstre) 
hjælper  Stephanie  Horne  og  Roque 
Contreras  med  effektivt  at  hjælpe 
en  blind. 


VÆR  KONKRET  4- 
OG  OPFYLD  BEHOV 


tanter  og  onkler.  Derefter  underviste  hun  de  unge  piger  i 
wardet.  Det  blev  en  stor  succes.  »Vi  havde  det  rigtig  sjovt 
sammen  med  hende,«  siger  Jenny  Rencher,  der  er 
sekretær  i  laurbærpigernes  klasse. 

Det,  at  de  lægger  vægt  på  at  have  det  sjovt,  mens  de 
tænker  på  andres  behov,  har  givet  indhold  i  både 
pigernes  og  præstedømmekvorummernes  præsident- 
skabsmøder.  Et  diakonkvorum  lagde  planer  for  kvorum- 
mets  aktiviteter  på  følgende  måde: 

Mark  Jones  er  kvorumspræsident.  »Vi  er  seks 
medlemmer  af  kvorummet.  Vi  arbejder  med  nogle  fyre, 
som  aldrig  kommer.  Vi  har  planlagt  nogle  lejraktiviteter, 
som  vi  tror,  at  de  vil  synes  om.  Vi  planlagde  en  aktivitet 
specielt  til  en  af  drengene,  og  han  kom  og  deltog.  Han  er 
begyndt  at  komme  noget  oftere.  Han  er  en  flink  fyr.« 

Når  man  planlægger  en  aktivitet  med  en  bestemt 
person  i  tankerne,  er  der  selvfølgelig  altid  nogen,  der 
hellere  ville  have  lavet  noget  andet.  Hvad  gør  de 
diakoner  så?  De  har  lært  at  lægge  gode  planer  og  være 
fleksible. 

»Når  man  planlægger  noget,  og  noget  går  galt,  så  må 
man  ændre  planer,«  siger  Mark. 

»Og  flytte  rundt  på  planerne  hele  tiden,«  siger 
Royden  Jeffries,  som  er  anden- 
rådgiver. 

»Og  lave  om  på  det  og  få  det  til  at 
fungere,«  fortsætter  Mark. 

ET  PRÆSIDENTSKAB,  DER  FUNGERER 

Det  første,  man  bemærker,  er,  at 
dette  kvorumspræsidentskab  for 
diakonerne  og  alle  de  andre  kvorums 
-  og  klassepræsidentskaber  i  wardet 
fungerer  -  og  de  fungerer  godt.  De 
holder  regelmæssige  møder.  De  har 
deres  lederskabshåndbøger  med,  der 
udarbejdes  en  dagsorden  for  mødet 
og  deres  vejleder  er  med.  Fordi  deres 
ward  dækker  et  meget  stort  område, 
holder  de  deres  møder  om  søndagen 
eller  lige  før  eller  efter  den  ugentlig 


aktivitet,  hvad  der  nu  måtte  være  mest  belejligt  for  det 
pågældende  præsidentskab.  Alle  præsidentskaberne 
mødes  til  biskoppens  ungdomskomité.  Men  på  det  tids- 
punkt er  alle  aktiviteterne  planlagt.  Det  er  bare  et 
spørgsmål  om  at  uddele  opgaver. 

Tag  nu  for  eksempel  denne  måneds  fællesaktivitet  for 
Unge  Piger  og  Unge  Mænd.  Aktiviteten  handler  om 
handicappede.  De  unge  skal  lære,  hvad  det  vil  sige,  at  være 
»bundet«  til  en  kørestol,  og  hvor  let  eller  svært  det  er  for  en 
i  kørestol  at  komme  ind  i  bygningen.  Der  er  også  nogle,  som 
demonstrerer,  hvordan  det  er  at  være  blind  eller  døv. 

Aktiviteten  skal  nok  blive  sjov,  men  den  har  også  et 
værdifuldt  formål:  Den  opfylder  nogle  særlige  behov  hos 
de  unge  og  andre  medlemmer  af  wardet.  De  unge  får  lov 
til  at  opleve  nogle  af  de  problemer,  som  deres  egne  wards- 
medlemmer  må  slås  med  hver  dag.  Moderen  til  to  af  de 
unge  mænd  sidder  i  kørestol.  Hvis  de  unge  kan  forstå, 
hvad  hun  kæmper  med,  kan  de  bedre  hjælpe  hende,  når 
der  er  brug  for  det.  En  ung  piges  bedstefar  er  blind,  så 
hun  vil  vise,  hvordan  man  effektivt  hjælper  en  blind.  Et 
andet  medlem  af  wardet  er  hørehæmmet,  så  en  ung  pige 
viser,  hvordan  andre  kan  hjælpe  hende. 

Ved  ungdomskomitémødet  delte  den  gruppe,  der  har 
ansvar  for  aktiviteten,  arbejdet  op  i  seks  opgaver.  En  gruppe 
meldte  sig  straks  frivilligt  til  at  skaffe  nogle  kørestole. 
Andre  tilbød  at  stå  for  forfriskningerne.  Andre  tilbød  at 
sørge  for  PR.  Snart  er  der  kun  oprydningen  tilbage.  Den 
opgave  tilfalder  diakonerne.  Alle  begynder  at  le. 
Diakonerne  har  ikke  lært  at  melde  sig  frivilligt  i  en  fart,  så 
de  undgår  at  hænge  på  oprydningen.  Men  de  tager  det  med 
godt  humør.  Det  er  en  opgave,  de  har  stor  erfaring  med. 

HOLD  STYR  PÅ  ALLE  MEDLEMMERNE 

Et  punkt,  som  altid  er  med  på  dagsordenen  i  alle  klasse - 
eller  kvorumspræsidentskabsmøder  hver  måned,  er  de 
medlemmer,  som  de  sjældent  eller  aldrig  ser.  Diakonerne 
har  kun  et  par  medlemmer,  som  de  ikke  ser  regelmæssigt. 
Ved  præsidentskabsmødet  spørger  Mark  Jones:  »Har 
nogen  af  jer  set  noget  til  Francisco?« 

Royden  svarer:  »Ikke  for  nylig.  Sidste  gang  jeg  så  ham 
var  for  to  uger  siden.« 


Mark  siger:  »Jeg  taler  med    M 
biskoppen  om  det.  Jeg  tror,  han  har  problemer  med  at  få 
kørelej lighed  herhen.« 

Royden  taler  så  om  et  projekt,  som  han  pusler  med. 
Deres  ward  dækker  så  stort  et  område,  at  det  kræver 
udenbyssamtaler  at  ringe  rundt  til  alle  medlemmerne. 
Royden  prøver  at  finde  ud  af,  hvem  der  kan  ringe  til  hvem, 
uden  at  være  nødt  til  at  foretage  dyre  udenbyssamtaler. 

»Det  er  ligesom  fødekæden,«  forklarer  Royden.  De 
andre  ser  uforstående  på  ham. 

»Det  er  ligesom  bjørne  og  hjorte  og  græs,«  fortsætter 
Royden.  »Noget  æder  noget,  der  æder  noget  andet  og  så 
videre.« 

»Nå,«  siger  Jay  Venable,  der  er  førsterådgiver,  »ligesom 
en  telefonkæde.  Det  er  en  god  idé.«  Og  de  lægger  hurtigt 
en  plan  for,  hvordan  de  kan  kontakte  de  øvrige  kvorums- 
medlemmer  uden  at  få  en  enorm  telefonregning. 

DELEGÉR,  DELEGÉR,  DELEGÉR 

Opgaven  med  at  uddele  eller  delegere  arbejdet  er  en 
af  de  vigtigste  lederegenskaber,  som  de  unge  præsident- 
skaber i  Waxahachie  Ward  har  lært.  »Som  præsident- 
inde,«  siger  Lacy  Giles,  »har  jeg  lært  at  være  organiseret 
og  at  delegere.  Delegering  er  en  af  de  vigtigste  ting,  jeg 
har  lært.  Det  får  arbejdet  til  at  glide  lettere.  Alle  bliver 
involveret  og  får  sjov  ud  af  det,  i  stedet  for  at  én  person 

Herover:  Russ  Ellis  (til  højre) 
er  aktiv  i  Kirken  igen,  efter  at 
kvorumspræsident  Nick  Clark 
(til  venstre)  sørgede  for  at  invitere 
ham  til  kirke  og  ungdomsaktiviteter. 
Herunder:  Royden  Jeffries,  Beau 
MacDonnell  og  Mark  Jones 
gennemgår  menuen  til  Hundeæde 
Hotel,  som  er  en  opfølgning  på 
sidste  års  populære  aktivitet  Den 
Kulrede  Kats  Kafé.  Diakonerne 
skrev  ordgåder  på  menukortet, 
så  ingen  helt  vidste,  hvad  det  var, 
de  bestilte.  W,  l    

ARBEJD  SAMMEN 
OG  FÅ  DET  SJOVT 


skal  gøre  alt  arbejdet  og  blive  stresset.  Jeg  har  fundet  ud 
af,  hvordan  man  opdeler  det  i  mindre  opgaver. 

Det  første,  som  vores  præsidentinde  for  Unge  Piger, 
søster  Clark,  spørger  om,  når  vi  begynder  at  planlægge  en 
aktivitet,  er:  >Hvem  tror  I,  vil  være  god  til  det  her?  Hvem 
vil  kunne  få  det  bedste  ud  af  denne  opgave?  Hvem  vil  få 
udbytte  af  at  lede  eller  arrangere  denne  aktivitet  eller 
hvad  som  helst?<  Hun  har  lært  mig  at  delegere.« 

At  give  folk  opgaver  er  en  god  måde  at  fa  dem  til  at  føle 
sig  som  en  del  af  fællesskabet  på.  Michael  South,  der  er 
førsteassistent  i  præsternes  kvorum,  forklarer:  »Når  man 
sidder  i  et  præsidentskab  er  det  en  hjælp  til  at  holde  sig 
aktiv.«  I  Micahels  kvorum  har  næsten  samtlige  medlemmer 
mulighed  for  at  deltage  i  ledelsen.  Præsidentskabet  gør  brug 
af  komiteer,  der  organiserer  tempelarrangementer,  lejrture, 
sportsaktiviteter,  præstedømmeopgaver  og  tjenestepro' 
jekter.  Forskellige  kvorumsmedlemmer  sidder  som 
formænd  for  komiteerne,  og  stort  set  alle  medlemmer  af 
kvorummet  er  engageret  i  komitéarbejdet. 

ENHVER  ER  LEDER 

De  lederegenskaber,  som  de  unge  i  wardet  har  lært, 
har  fundet  anvendelse  i  andre  områder  af  deres 
tilværelse.  For  eksempel  har  de  principper,  som  Michelle 
Clark  har  lært  i  Unge  Piger,  forberedt  hende  til  at  være 
leder  på  skolen.  Selv  om  hun  går  i  l.g,  er  hun  blevet  valgt 
til  formand  for  elevrådet.  Hendes  evne  til  at  organisere 
og  fokusere  på  andres  behov  gjorde,  at  hun  blev  valgt. 

Der  er  mange  muligheder  for  at  lære  lederskab  i 

Waxahachie  Ward.  Hver  eneste  teenager,  hvad 

enten  de  sidder  i  et  præsidentskab  eller  ej, 

får  mulighed  for  at  stå  for  en  aktivitet  eller 

en  komité.  Som  følge  af  det  har  de  unge 

lært  at  have  det  sjovt  -  men  det  er 

endnu  vigtigere,  at  de  har  lært  at 

hjælpe  andre,  samtidig  med  at  de 

morer  sig. 

Faktisk     kan     det     at 
tænke  på  andre  være  den 
bedste  måde  at  have  det 
sjovt  på.  □ 


Anne  BtU'ings 


populær 


I  mine  øjne  var  Sunshine  den  mest  populære 
pige  i  sjette  klasse.  Hun  gik  i  pænt  tøj  og  var 
omgivet  af  andre  populære  piger,  som  fnisede 
og  snakkede.  Jeg  var  altid  bange  for,  at  de  snakkede  om  mig. 
Forestil  jer  min  rædsel,  da  min  mor  en  dag  sagde,  at 
hun  ville  komme  og  hente  mig  og  mine  brødre  efter 
skole,  og  at  Sunshine  skulle  med  os  hjem!  Min  mor 
havde  lovet  at  lære  hende  at  tegne  som  led  i  et  projekt 
for  særlig  begavede  elever. 

Jeg  var  bange  for  Sunshine,  fordi  hun  var  så  populær. 
Så  oprandt  den  frygtede  dag,  hvor  den  første  tegnelek- 
tion skulle  finde  sted,  og  jeg  var  rød  i  kinderne,  da 
Sunshine  steg  ind  i  vores  gamle,  slidte,  brune  minibus. 
Jeg  forestillede  mig,  at  hun  var  vant  til  smarte  sports- 
vogne. Tankerne  for  gennem  mit  hoved  hele  vejen  hjem, 
mens  jeg  tænkte  på,  hvad  jeg  skulle  sige  til  en,  der  var  så 

populær.  Men  udover  et  nødtvungent  »davs«  sagde  jeg 

ikke  noget  til  Sunshine.  Jeg  var  bange  for,  at  hun  ville 

synes,  at  det  jeg  havde  at  sige,  var  dumt.  Da  vi 

kom  hjem  til  os  selv,  skyndte  jeg  mig  ind  på  mit 

værelse. 

Mange  år  senere,  da  vi  gik  i  3. g,  blev  Sunshine 
og  jeg  redaktører  for  skolebladet.  Det  betød,  at 
vi  tilbragte  nogle  aftener  sammen  hver 
måned,  mens  vi  lavede  layout  på 
bladet.  Jeg  havde  nu  fået  lidt  mere 
selvtillid  og  nød  faktisk  at  være 
sammen  med  Sunshine.  Jeg  fandt  ud 
af,  at  vi  havde  en  del  til  fælles.  En  dag, 
hvor  vi  sad  og  snakkede,  kom  vi  til  at 
tale  om  sjette  klasse.  Jeg  sagde,  at  jeg 
var  glad  for,  at  den  kejtede  periode  af 
mit  liv  var  forbi.  »Også  jeg,«  sagde 
Sunshine  alvorligt.  »Jeg  havde  ingen 
venner  dengang.« 

Det  rystede  mig.  Jeg  kom  til  at 
tænke  på  alle  de  køreture  hjem  til  os,  hvor  jeg  troede,  at 
hun  ikke  talte  til  mig,  fordi  hun  var  snobbet.  Havde  hun 
været  lige  så  genert  og  bange  for  at  tale  med  mig?  Havde  hun 
været  lige  så  ensom  det  år,  som  jeg  havde  været,  selvom  hun 
altid  syntes  at  være  omgivet  af  mennesker? 

Jeg  spekulerer  på,  om  Sunshine  og  jeg  kunne  være 
blevet  venner  dengang,  hvis  jeg  ikke  havde  haft  så  travlt 
med  at  tænke  på  mig  selv  og  i  stedet  tænkt  på,  hvordan 
hun  havde  det.  Siden  den  samtale  har  jeg  bestræbt  mig 
på  at  huske  at  følge  Frelserens  eksempel  og  være  imøde- 
kommende over  for  enhver,  ikke  bare  dem,  der  åbenlyst 
har  brug  for  hjælp.  Jeg  har  indset,  at  ingen  er  for  populær 
til  en  smule  venlighed.  □ 

FRA  VEN  TIL  VEN 


Ældste  Russell  M.  Nelson 

De  Tolv  Apostles  Kvorum 


Fra  et  interview  med  Rebecca  M.  Taylor 


I  juni  1972  besluttede  søster  Nelson  og  jeg  at  tage 
familien  med  en  på  sejltur  ned  ad  Colorado  River.  Vi 
syntes,  at  det  ville  være  herligt  at  være  sammen  i  en 
hel  uge,  og  vi  havde  fået  at  vide,  at  vandstanden  var 
meget  lav,  så  vi  mente,  at  det  måtte  være  sikkert  nok. 
Vi  havde  ingen  idé  om,  hvor  farlig  den  tur  skulle  vise  sig 
at  blive! 

Vores  yngste  var  kun  fire  måneder  gammel 
dengang,  så  vi  overlod  ham  i  nogle  slægtninges  vare- 
tægt og  tog  af  sted  med  vores  ni  døtre  og  ene 
svigersøn.  På  turens  anden  dag  sejlede  vi  gennem 
strømhvirvlerne  ved  Horn  Creek,  da  vi  pludselig  fik 
øje  på  et  vandfald,  som  syntes  at  være  lige  så  højt  som 
et  højhus.  Min  dyrebare  familie  var  ved  at  styrte  ud 
over  et  vandfald  i  en  lille  gummiflåde,  og  jeg  var 
hundeangst!  Rent  instinktivt  gav  jeg  slip  på  det  reb, 
jeg  holdt  fast  i,  og  lagde  den  ene  arm  om  min  kone  og 
den  anden  om  vores  yngste  datter,  Marjorie,  som  var 
knap  syv  år. 

Jeg  sad  bagest  på  flåden,  og  da  vi  røg  ind  i 
strømhvirvlerne,  blev  jeg  kastet  op  i  luften.  Jeg  landede 
i  vandet,  og  hver  gang  jeg  forsøgte  at  komme  op  til 
overfladen,  opdagede  jeg,  at  jeg  var  fanget  under 
flåden.  Jeg  blev  kastet  rundt  i  vandet,  som  en  ægge- 
blomme i  en  blender.  Jeg 

kunne  ikke  få  luft 
og  var  lige 


ved  at  drukne.  Min  familie  kunne  ikke  se  mig,  men  jeg 
kunne  høre  dem  råbe:  »Far!  Far!  Hvor  er  far?« 

Endelig  kom  jeg  op  til  overfladen,  og  det  lykkedes 
min  familie  at  hale  mit  udkørte  legeme  op  af  vandet.  De 
var  lettede  over  at  se  mig  -  og  jeg  var  meget  glad  for  at 
se  dem! 

De  næste  par  dage  sejlede  vi  gennem  noget  roligere 
strømhvirvler.  Men  hen  mod  slutningen  af  turen 
nærmede  vi  os  nogle  strømhvirvler,  som  var  mere 
krævende  end  dem,  vi  hidtil  var  stødt  på. 

Vi  besluttede  at  holde  familieråd,  så  vi  fortøjede 
flåden  ved  flodbredden.  Vi  var  klar  over,  at  vi  var  nødt 
til  at  lægge  en  plan,  hvis  vi  skulle  slippe  levende  fra 
forehavendet.  Jeg  var  så  bekymret  for  min  families 
velbefindende,  at  jeg  ville  have  afsluttet  turen  der,  hvis 
det  havde  været  muligt.  Men  vi  kunne  ikke  nå  frem  til 
vores  mål  på  nogen  anden  måde  eller  vende  om  igen. 

Jeg  sagde  til  min  familie:  »Hvis  vi  skal  klare  os 
igennem  disse  strømhvirvler,  må  vi  gøre  os  klart,  at 
flåden  nok  skal  klare  sig  igennem,  fordi  den  kan  flyde. 
Så  hvis  vi  holder  fast  i  flådens  reb  af  al  kraft,  kan  vi 
klare  os  igennem.  Selvom  flåden  skulle  tippe  rundt,  kan 
vi  stadig  klare  det.« 

Jeg  vendte  mig  mod  min  mindste  datter:  »Marjorie,« 
sagde  jeg,  »du  skal  holde  godt  fast  i  far.  Sid  bag  ved  mig, 
læg  armene  rundt  om  mig  og  hold  godt  fast!« 


Herover:  Ældste  Nelson  som  2-årig  og  som 
5-årig.  Til  højre:  Ældste  Nelson  og  hans 
hustru  Dantzel  på  deres  bryllupsdag. 


Herover:  Ældste  og  søster  Nelson  med 
deres  ni  døtre  og  ene  søn. 


Vi  sejlede  så  gennem  de  uhyggelige,  stejle  strømhvirv- 
ler, og  vi  hørte  senere,  at  andre  mennesker  var 
omkommet  der  -  men  vi  klarede  den. 

Det  vi  lærte  af  den  oplevelse  var,  at  vi  bør  lære  så 
meget  som  muligt,  inden  vi  kaster  os  ud  i  noget  nyt. 
Hvis  det  er  farligt  -  måske  endda  livsfarligt,  som  vores 
oplevelse  var  -  bør  vi  om  muligt  undgå  det.  Hvis  vi  ikke 
kan  undgå  den  livsfarlige  situation,  må  vi  sikre  os,  at  vi 
er  beredt. 

En  anden  lektie,  som  vi  lærte  af  det,  er,  at  der  er 
gode  og  dårlige  måder  at  klare  turen  gennem  livets 
strømhvirvler  op.  Den  dårlige  måde  er  at  reagere 
instinktivt  og  gøre  det,  der  straks  falder  en  ind,  som  da 


jeg  gav  slip  på  rebet  og  blev  kastet  af  flåden.  Den  gode 
måde  er,  at  forældre  holder  fast  ved  evangeliets  jern- 
stang, og  at  børnene  så  klynger  sig  til  deres  forældre  og 
disses  lederskab,  ligesom  Marjorie  klyngede  sig  til  mig. 
Så  kan  de  klare  sig  gennem  de  oprørte  vande. 

Min  hustru  og  jeg  har  bestræbt  os  på  at  klynge  os  til 
evangeliets  jernstang  og  har  lært  vores  børn  at  klynge 
sig  til  os,  mens  de  selv  har  lært  at  holde  sig  til  jern- 
stangen. Hvis  I  vil  holde  fast  ved  jernstangen  og  jeres 
retfærdige  forældres  råd,  så  kan  I  klare  jer  gennem 
livets  vanskeligheder.  □ 


FIKTION 


Ronda  Gibb  Hinrichsen      illustreret  af  shauna  mooney  kawasaki 

Hvem  er  din  helt,  Jens?« 
Jens  Schrøder  så  væk 
fra  sin  lærer.  »Det  ved 
jeg  ikke.« 

»Er  der  nogen,  som  du  gerne  ville 
ligne?«  spurgte  hun. 
Jens  trak  på  skuldrene. 
»Nå,  du  har  stadig  lidt  tid  at 
tænke  over  det,  inden  du  skal  skrive 
din  stil.« 


Jens  hørte  efter,  mens 
hans  klassekammerater 
nævnte  deres  helte.  Ingen  af 
dem  interesserede  ham.  Han 
ville  ikke  være  politibetjent, 
advokat  eller  statsminister. 

Da  han  var  på  vej  hjem  fra  skole, 
blæste  vinden  hans  kasket  af.  Han 
spurtede  efter  den,  mens  han 
tænkte:  Gad  vide,  om  jeg  gerne  ville 
være  olympisk  sprinter. 

Han  så  sig  selv  løbe  banen  rundt, 
mens  benene  gik  hurtigere  og  hurti- 
gere, indtil  han  styrtede  over 
målstregen  langt  foran  sine  konkur- 
renter. 

»Jens!  Jens!«  råbte  publikum  i 
hans  fantasi. 

Der  var  en,  som  greb  ham  i 
armen. 

»Jens,  hørte  du  mig  slet  ikke?« 

»Øh,  nej,  Tom.  Hvad  er  der?« 

»Ikke  noget.  Jeg  ville  bare  vide, 
om  vi  skulle  følges  hjem?« 

»Selvfølgelig.  Hvem  skriver  du 
stil  om?« 

Tom  smilede.  »Min  bedstefar. 
Han  fik  en  medalje  under  anden 
verdenskrig.  Han  reddede  en  masse 
mennesker.  Hvad  med  dig?  Har  du 
fundet  på  nogen?« 

»Nej.  Så  han  var  krigshelt.« 

»Jeps.  Han  var  pilot  i  flyve- 
våbnet.« 

Jens  kiggede  op  og  forestillede 
sig,  at  han  fløj  gennem  skyerne. 
Måske  ville  han  være  i  flyvevåbnet 


og  redde  menneskeliv.  Eller  ...  han 
kunne  jo  blive  læge.  Han  så  sig  selv 
på  operationsstuen. 

»Hvordan  er  hjerterytmen?« 

»Den  ser  fin  ud,  doktor?« 

»Og  blodtrykket?« 

»Helt  i  orden.  Du  har  gjort  det 
igen.  Du  har  reddet  hans  liv.« 

Jens  følte  sig  varm  indeni.  Det 
ville  være  dejligt  at  redde  menne- 
skeliv. 

Da  han  kom  hjem,  gik  han  ind 
på  sit  værelse  og  fandt  et  stykke 
papir  frem,  spidsede  sin  blyant  og 
skrev:  »Min  helt  er  en,  der  redder 
menneskeliv.  Han  er  læge.« 

Da  Jens  læste  ordene,  syntes  han 
ikke  rigtig  om  dem.  Han  ville  jo 
egentlig  ikke  være  læge.  Han  anede 
ikke,  hvad  han  ville  være.  Han 
lagde  papiret  væk  og  skrev  sine 
staveord. 

»Hvordan  er  det  gået  i  skolen  i 
dag?«  spurgte  mor  og  stak  hovedet 
indenfor. 

»Godt.« 

»Jeg  kan  se,  at  du  har  travlt  med 
lektierne.  Er  der  noget,  jeg  kan 
hjælpe  dig  med,  inden  jeg  går  i  gang 
med  aftensmaden?« 

»Nej,  tak.« 

»Jeg  er  ude  i  køkkenet,  hvis  du  vil 
mig  noget.  Jeg  har  forresten  talt  med 
din  primarylærer  i  dag.  Hun  sagde,  at 
du  altid  er  ærbødig,  og  at  du  er  et 
godt  eksempel  for  dine  klassekamme- 
rater. Hun  er  glad  for  at  have  dig.« 

Jens  blev  meget  glad.  Han  holdt 
meget  af  sin  primarylærer.  Hun  gjorde 
det  sjovt  at  gå  i  Primary,  og  han  lærte 
meget  om  Jesus  i  hendes  klasse.  Og 
hun  -  en  lærer  -  var  glad  for  ham! 
Han  fandt  papiret  frem  og  begyndte 
påny:  »Min  helt  er  lærer.  Lærere 
hjælper  folk  til  at  lære  og  viser  dem, 
hvordan  de  skal  være  glade.« 

Han  smilede.  En  lærer  var  alle 
tiders.  Men  hvad  skulle  han  skrive 
mere?  Da  han  havde  tænkt  over 
det,  kunne  han  ikke  finde  på  mere 
at  skrive,  så  han  lagde  papiret  væk 
igen. 

Da  de  havde  spist  aftensmad, 
samledes  familien  inde  i  stuen  for  at 
holde  familieaften. 

»Hvilken  sang  synes  du,  at  vi  skal 
synge,  Jens?«  spurgte  mor. 

»>Engang  var  Jesus  et  lille  barn.<« 
Det  var  hans  yndlingssang. 

»Karen,  vil  du  indlede  med 
bøn?«  spurgte  far. 

Jens'  lillesøster  lagde  armene  over 
kors,  og  far  hjalp  hende  med  at  bede. 


»Tak,  Karen.  Mor  og  jeg  har  forbe- 
redt en  særlig  lektie  til  i  aften,«  sagde 
far.  »Vi  skal  lege  en  leg,  der  hedder 
>Jeg  kan  prøve  at  være  som  Jesus <.« 

Jens  hørte  godt  efter.  Han 
elskede  lege. 

»Vi  har  nogle  billeder  af  Jesus  og 
hans  liv  på  jorden,«  sagde  mor.  »Vi 
skal  tale  om  hvert  billede  og  tænkte 


på,  hvad  vi  kan  gøre  for  at  blive 
som  ham.« 

Mens  Jens  lyttede  til  mor  og  far 
og  talte  med  dem  om  Frelseren  og 
om,  hvordan  de  kunne  være  som 
ham,  fyldte  en  dejlig,  varm  følelse 
hans  hjerte.  Han  håbede,  at  deres 
familieaften  ville  vare  evigt. 

Da  familieaftenen  var  forbi, 
skyndte  Jens  sig  ind  på  sit  værelse 
og  fandt  et  nyt  stykke  papir  frem. 

Han  skrev:  »Min  helt  er  en,  der 
redder  menneskeliv.  Han  er  læge, 
lærer  og  en  god  ven,  og  jeg  elsker 
ham  meget  højt.  Jeg  vil  være  ligesom 
ham.  Min  helt  er  Jesus  Kristus.«  □ 

Dit  hjertes  hensigter 


Ældste  Neal  A.  Maxwell 

De  Tolv  Apostles  Kvorum 

ILLUSTRERET  AF  DICK  BROWN 

Børn,  sørg  for  ofte  at  have  jeres  »hjerters  tanker  og 
hensigter«  (L&P  88:109)  henvendt  på  Mesteren. 
Hvis  I  vil  gøre  det,  vil  I,  skønt  I  endnu  er  små, 
være  store  i  troen!  Selv  om  I  er  for  små  til  at  få  en  officiel 
kaldelse  i  Kirken,  er  I  »kaldet  til  at  tjene«  som  eksempler. 

Det  har  været  et  privilegium  at  besegle  flere  adoptiv- 
børn til  Nan  og  Dan  Barker,  som  nu  bor  i  Arizona.  For 
nogen  tid  siden  sagde  deres  søn  Nate,  som  kun  lige  var 
fyldt  tre  år:  »Mor,  der  er  en  anden  lille  pige,  som  skal 
komme  til  vores  familie.  Hun  har  mørkt  hår  og  mørke 
øjne,  og  hun  bor  langt  herfra.« 

Den  kloge  mor  spurgte:  »Hvordan  ved  du  det?« 

»Jesus  fortalte  mig  det,  ovenpå.« 

Moderen  bemærkede:  »Men  vi  har  ikke  nogen  1. 
sal,«  men  hun  forstod  hurtigt  betydningen  af  det,  der 
var  blevet  kommunikeret.  Efter  mange  trængsler  og 
mange  bønner  befandt  familien  Barker  sig  i  et  beseg- 
lingsværelse  i  templet  i  Salt  Lake  City  i  efteråret  1995  - 
hvor  en  lille  pige  fra  Kasakstan  med  mørkt  hår  og 
mørke  øjne  blev  beseglet  til  dem  for  tid  og  al  evighed. 
Inspirerede  børn  fortæller  stadig  deres  forældre  »store 
og  vidunderlige  ting«  (3  Nephi  26:14). 

Benjamin  Ballam  er  søn  af  Michael  og  Laurie 
Ballam  og  er  født  med  en  misdannelse  af  ryggen. 

Han  har  været  en  stor  velsignelse  for  dem  og  mange 
andre.  Efter  17  operationer  ved  den  ukuelige  Benjamin 
alt  om  hospitaler  og  læger.  Engang  da  en  overbebyrdet 
portør  begyndte  at  råbe  højt  -  ikke  over  Benjamin, 
men  i  en  stresset  situation  -  var  den  lille  3-årige 
Benjamin  et  eksempel  på  en  anden  Benjamins  ord  om 
vores  behov  for  at  være  som  et  barn  og  »fuld  af 
kærlighed«  (Mosiah  3:19).  Den  lille  Benjamin  rakte 
ud  og  klappede  blidt  den  irriterede  portør  og  sagde: 
»Jeg  elsker  dig  alligevel.« 

Den  4-årige  pige  Mayara  Fernanda  Dos  Santos  fra 
Brasilien  led  af  leukæmi  og  fik  ilt  via  en  slange  i 
næsen.  Hun  blev  velsignet  i  1996  af  ældste  Claudio 
Costa  og  mig  i  Curitiba  i  Brasilien.  Efter  velsignelsen 
tørrede  den  opmærksomme  Mayara  smilende  en  tåre 
bort  fra  sin  urolige  mors  kind.  Mayara,  der  var  meget 
moden  for  sin  alder,  vidste,  hvordan  man  skal 
»trøste  dem,  der  har  trøst  behov«  og  også  sine  dyre- 
bare forældre,  som  er  villige  til  at  følge  Herren 
(Mosiah  18:9). 

Når  I  stræber  efter  at  gøre  det,  som  Frelseren 
forventer  af  jer,  vil  jeres  stille  godhed  styrke,  trøste  og 
inspirere  jeres  familie,  naboer  og  venner.  □ 
Tilpasset  fra  en  tale  ved  aprilkonferencen  1 996. 

Ann  Woodbury  Moore 

Det  Gamle  Testamente  indeholder  39  bøger, 
Det  Nye  Testamente  27  bøger  og  Mormons 
Bog  15  bøger.  Lære  og  Pagter  er  opdelt  i  138 
afsnit  og  to  officielle  erklæringer,  og  Den  Kostelige  Perle 
rummer  fire  bøger  samt  trosartiklerne.  Dette  spil  går  ud 
på  at  vise,  hvor  god  du  er  til  at  finde  ud  af,  hvor  de 
forskellige  bøger  eller  afsnit  hører  til. 


Hvor  i  si 
star  d 


Spil  1 

Hver  spiller  trækker  efter  tur  et  kort  og  fortæller, 
hvor  i  skriften  man  finder  den  pågældende  bog  eller  det 
pågældende  afsnit.  Hvis  spilleren  svarer  rigtigt,  lægger 
han  kortet  i  sin  stikbunke.  Hvis  spilleren  svarer  forkert, 
lægges  kortet  tilbage  i  æsken. 


DET  GAMLE 
TESTAMENTE 


DET  NYE 
TESTAMENTE 


MORI 
BC 


Instruktioner 

Tag  forsigtigt  disse  to  sider  samt  side  16  ud  af  hæftet. 
Du  kan  om  muligt  lime  dem  på  tyndt  karton  og  dække 
dem  med  gennemsigtig  selvklæbende  plast.  Klip  kortene 
på  side  16  ud,  læg  dem  i  en  lille  æske  og  bland  dem.  Du 
kan  bruge  indholdsfortegnelsen  fra  hver  bog  til  at  tjekke, 
om  du  har  svaret  rigtigt. 


(rifterne 
et       * 

•••    • 


Spil  2 

Udover  de  oplysninger,  som  skulle  gives  i  Spil  1,  skal 
hver  spiller  nu  også  nævne  de  bøger  eller  afsnit,  som 
kommer  før  og  efter  den  bog  eller  det  afsnit,  som  står  på 
det  kort,  vedkommende  har  trukket  (Medmindre,  der 
ikke  er  flere  bøger  eller  afsnit) . 


IONS 
>G 


LÆRE  OG 
PAGTER 


DEN 

KOSTELIGE 

PERLE 


LOVGIVEREN  MOSES,  AF  TED  HENNINGER;  DETAUE  FRA  KRISTUS 
OG  DEN  RIGE  UNGE  MAND,  AF  HEINRICH  HOFFMANN;  MORMON 
FORKORTER  OPTEGNELSERNE,  AF  TOM  LOWELL;  JOSEPH  SMITH, 
AF  ALVIN  GITTINS;  ABRAHAM  BRINGER  ISAK  SOM  OFFER,  AF  DEL 
PARSON 


JEG  PRØVER  AT  VÆRE  SOM  JESUS 


McKay  Meyer 


Diana  Leaney  Lopez 
Ruano 


Irina  Misheil  Lopez 
Ruano 


HISTORIEFORTÆLLEREN  FRA  GALILÆA,  AF  DEL  PARSON 


Den  allerbedste  dag 

McKay  Meyer 

ILLUSTRERET  AF  ROBERT  A.  MCKAY 

Jeg  elsker  at  kælke,  især  på  bakken  ved  siden  af  vores 
hjem.  En  dag  spurgte  mor  mine  søstre  og  mig,  om  vi 
ville  ud  at  kælke.  Jeg  sagde  selvfølgelig  ja.  Lige  da  vi 
skulle  til  at  gå,  ringede  Braiden,  en  af  mine  bedste 
venner,  og  spurgte,  om  jeg  kunne  lege.  Jeg  inviterede 
ham  med  ud  at  kælke.  Han  skyndte  sig  hjem  til  os,  og 
så  tog  vi  af  sted. 

Bakken  var  lige  så  glat  og  hurtig  at  kure  ned  ad,  som 
jeg  havde  håbet.  Vi  havde  det  smadder  sjovt!  Så  sagde 
Braiden,  at  han  frøs  om  fingrene.  Han  havde  glemt  at 
tage  vanter  med.  Jeg  var  ked  af,  at  han  frøs  sådan.  Jeg 
tog  hurtigt  mine  vanter  af  og  gav  dem  til  ham.  Vi 
kælkede  videre  i  en  times  tid.  Jeg  frøs  sikkert  også  om 
fingrene,  men  jeg  var  ligeglad,  for  jeg  var  så  glad  for  at 
dele  mine  vanter  med  min  ven.  Jeg  ved,  at  Jesus 
ville  have  gjort  det  samme  for  sin  ven. 
Jeg  prøver  altid  at  gøre  det,  som  han 
ville  have  gjort.  Jeg  havde  den  allerbedste 
dag  ude  på  kælkebakken,  fordi  jeg  følte  mig 
så  varm  indeni.  Q 

McKay  Meyer,  7  år, 
Compton  Bench  Ward, 
Farmingtxm  Nordre  Stav  i  Utah 


En  gave  til  min  bror 

Diana  Leaney  Lopez  Ruano 

ILLUSTRERET  AF  GREGG  THORKELSON 

En  dag  gav  min  ven  mig  en  slik- 
kepind. Den  var  med  min  yndlings- 
smag,  og  jeg  havde  meget  lyst  til  at 
spise  den.  Jeg  var  ved  at  pakke  den 
ud,  da  min  lillebror  Stephen  fik  øje 
på  mig  og  ville  have  den.  Jeg  tænkte  lidt  over  det,  og  så 
gav  jeg  ham  den. 

Selvom  jeg  smaddergerne  ville  have  haft  den  slikke- 
pind, blev  jeg  glad,  da  min  bror  sagde:  »Tak,  Leaney«  og 
gav  mig  et  kram.  Når  jeg  gør  noget  godt,  føler  jeg  mig 
glad.  Jeg  ved,  at  Jesus  Kristus  vil  have,  at  jeg  skal  være 
som  ham.  □ 

Diana  Leaney  Lopez  Ruano,  7  år, 
West  Jordan  1.  (spanske)  Ward, 
West  Jordan  Stav  i  Utah 


En  bøn  om  hjælp 

Irina  Misheil  Lopez  Ruano 


ILLUSTRERET  AF  GREGG  THORKELSON 


»Nej  tak« 

Jeremy  Driggs 

ILLUSTRERET  AF  ROBERT  A.  MCKAY 

En  dag  sidste  år  inviterede  min  ven  mig  hjem  til  te 
sammen  med  ham  og  hans  søstre.  Jeg  troede,  at  de 
havde  lege -te  til  deres  teselskab.  Men  de  tilbød  mig 
rigtig  te  med  honning.  Jeg  kom  i  tanker  om  en  historie 
om  præsident  David  O.  McKay,  som  jeg  havde  hørt. 
Engang  da  han  besøgte  den  hollandske  dronning,  bød 
hun  ham  på  te.  Han  sagde  høfligt  nej  tak.  Jeg  vidste,  at 
hvis  te  ikke  var  godt  for  profeten,  så  var  det  heller  ikke 
godt  for  mig. 

Jeg  sagde  til  mine  venner:  »Nej  tak.  Te  er  usundt.« 
De  kendte  ikke  til  visdomsordet,  og  de  sagde,  at  te  var 
sundt.  Men  jeg  sagde:  »Nej  tak«  igen.  Så  gav  de  mig 
vand  at  drikke,  og  vi  havde  det  hyggeligt  sammen. 

Da  jeg  traf  det  valg,  følte  jeg  mig  godt  tilpas.  Min  far 
og  mor  sagde,  at  jeg  er  et  godt  eksempel  for  mine 
venner,  som  ikke  er  medlemmer  af  Kirken.  Jeg  ved,  at 
Jesus  Kristus  ønsker,  at  jeg  skal  passe  godt  på  min  krop, 
og  jeg  vil  gøre,  hvad  han  beder  mig  om.  □ 

Jeremy  Driggs,  6  år, 
Mountain  Home  3.  Ward, 
Mountain  Home  Stav  i  Idaho 


Henne  på  min  skole  er  der  to  drenge,  som  altid 
driller  alle  andre.  Alle  er  bange  for  dem.  Engang  dril' 
lede  de  to  drenge  nogle  piger,  og  pigerne  var  lige  ved  at 
græde.  Jeg  bad  en  stille  bøn  og  følte  mig  selvsikker.  Jeg 
sagde  bestemt  til  de  to  drenge,  at  de  skulle  holde  op 
med  at  drille  pigerne.  Jeg  følte  mig  slet  ikke  alene  eller 
bange.  De  så  bare  på  mig,  og  selv  om  de  var  større  end 
jeg,  sagde  de  ikke  et  ord,  men  gik  bare. 

I  det  øjeblik  prøvede  jeg  at  gøre  det,  som  Jesus 
Kristus  ville  have  gjort.  Jeg  ved,  at  han  lever,  og  at  han 
elsker  mig.  Jeg  holder  af  at  gå  i  kirke,  især  i  Primary, 
fordi  jeg  lærer  om  evangeliet.  □ 

Irina  Mishell  Lopez  Ruano,  8  år, 
West  Jordan  1.  (spanske)  Ward, 
West  Jordan  Stav  i  Utah 


Jeg  prøver  at  være 
som  Jesus 

Stjernen  vil  gerne  høre  om  en  oplevelse,  som  du  har  haft,  når  du 
prøvede  at  være  som  Frelseren.  Artiklen  må  ikke  fylde  mere  end  tre 
sider  med  dobbelt  linjeafstand.  Du  kan  få  en  voksen  til  at  hjælpe  dig 
med  at  skrive  den.  Vedlæg  et  billede  af  dig  selv  samt  navn,  alder, 
adresse,  telefonnummer,  ward  eller  gren  og  stav.  Send  din  artikel  til 
Trying  to  Be  like  Jesus,  International  Magazine,  50  East  North 
Temple  Street,  Floor  25,  Salt  Lake  City,  UT  84150-3223,  USA. 

FÆLLESTID 


Tro  på  Jesus  Kristus 


Sydney  S.  Reynolds 


»Dersom  I  har  tro,  har  I  håb  om  det,  som  ikke  ses, 
men  som  er  sandt«  (Alma  32:21). 

Hvad  vil  det  sige  at  have  tro?  Tro  er  at 
være  overbevist  om,  at  noget  er  rigtigt, 
selvom  vi  ikke  kan  se  det  (se  Alma  32:21). 

Joseph  Smith  ville  gerne  vide,  hvilken  kirke  han 
skulle  slutte  sig  til.  En  aften,  mens  han  læste  i  Bibelen, 
kom  han  til  Jakobs  Brev  1:5:  »Hvis  nogen  af  jer  står 
tilbage  i  visdom,  skal  han  bede  om  at  få  den  af  Gud, 
som  giver  alle  rundhåndet  og  uden  bebrejdelser,  og  så 
vil  han  få  den.« 

Joseph  troede  på  dette  skriftsted  og  plantede  dets 
sandhed  i  sit  hjerte.  Han  vidste,  at  Herren  ville  besvare 
hans  bøn.  Joseph  bad  i  tro,  og  han  fik  et  svar. 

At  have  tro  på  Jesus  Kristus  vil  sige,  at  selvom  vi 
ikke  har  set  ham,  så  tror  vi  på,  at  han  lever,  og  at  vi  kan 
stole  på  ham.  Når  vi  i  tro  beder  om  hjælp  til  at  vælge 
det  rette,  ved  vi,  at  vores  bønner  bliver  besvaret.  Når  vi 
lytter  til  Helligåndens  hvisken,  kan  vi  føle,  at  han  er  tæt 
på  os  og  vide,  at  han  elsker  os. 

Hvordan  vokser  vores  tro  på  Jesus  Kristus?  Alma 
fortæller  os,  at  Guds  ord  er  som  et  sædekorn  (se  Alma 
32:27-43).  Vi  planter  sædekornet  i  jorden,  når  vi  tror 
på,  at  det  vil  spire  op.  Derefter  plejer  vi  det  ved  at  fjerne 
ukrudt,  vande  det  og  sørge  for,  at  det  far  nok  sollys.  Hvis 
det  er  et  godt  sædekorn,  vil  det  begynde  at  spire. 

Når  vi  har  tro  på  Jesu  Kristi  lærdomme,  planter  vi 
Guds  ord  i  vores  hjerte.  Vi  plejer  dette  sædekorn  ved  at 
bede,  lytte  til  profeterne,  holde  budene  og  følge 
Helligåndens  tilskyndelser.  Når  vi  gør  det,  vil  sandhe- 
dens sædekorn  vokse  i  vores  hjerte.  Og  så  ved  vi,  at 
Jesus  Kristus  er  tilfreds  med  vores  indsats. 

Alma  siger,  at  hvis  vi  vil  blive  ved  med  at  pleje  Guds 
ord  med  vores  tro,  vil  vi  til  sidst  blive  velsignet  med 
evigt  liv.  Hvilken  stor  glæde  vil  vores  tro  da  ikke  føre  til! 

LILLE 


Instruktioner 

Aktivitet  1 :  For  at  lave  en  bog,  der  minder  dig  om, 
at  Guds  ord  er  som  et  sædekorn,  kan  du  lime  side  13 
på  tykt  karton.  Klip  de  fire  lange  sider  ud  og  klip  hul, 
hvor  det  er  angivet.  Sæt  siderne  i  orden,  så  frøet  eller 
sædekornet  først  plantes  og  siden  vokser  op  og  bliver  til 
et  træ.  Bind  siderne  sammen  med  snor  eller  garn. 

Aktivitet  2:  Hvis  du  vil  se  sædekornet  vokse,  så  klip 
de  lange  sidestykker  og  hjerteæsken  ud.  Klip  langs  den 
stiplede  linje  i  hjertet.  Lim  sidestykkerne  på,  der  hvor 
det  er  angivet.  Træk  strimlen  ind  gennem  den  nederste 
sprække  i  hjertet  og  ud  af  den  anden.  Træk  strimlen 
gennem  hjertet  og  se  sædekornet  vokse. 

Forslag  til  fællestid 

1.  Hjælp  børnene  med  at  lære  Alma  32:21  udenad.  Læs 
Alma  32:27-43  højt  eller  genfortæl  stykket.  Drøft  betyd- 
ningen af  at  plante  Guds  ord  i  hjertet  og  pleje  det  med  tro. 
Saml  billeder  af  haveredskaber  og  læg  dem  i  en  æske  eller 
pose.  Lad  børnene  skiftes  til  at  vælge  et  redskab  og  fortælle 
om  en  ting,  som  vi  kan  gøre  for  at  pleje  Guds  ord  med  vores 
tro  på  Jesus  Kristus  (bede,  tro,  holde  budene,  adlyde  og  så 
videre).  På  hvert  billede  skriver  du  det,  som  børnene 
foreslår. 

2.  Hebræerne  1 1  indeholder  henvisninger  til  beret- 
ninger om  tro.  Skriv  følgende  vers  på  papirstrimler  og  læg 
dem  i  en  æske:  5,7,8,11,17,  22,  23,  24-25,  29,  30, 
32-34-  (Hvis  du  skal  undervise  mindre  børn,  kan  du  vise 
billeder  af  de  begivenheder,  som  nævnes  i  Hebræerne  II). 
Lad  børnene  sidde  i  en  rundkreds  med  deres  skrifter  slået 
op  på  Hebr  1 1 .  Lad  æsken  gå  rundt,  mens  børnene  synger 
»Tro«  (Børnenes  sangbog,  side  50).  Afbryd  af  og  til 
sangen  og  bed  det  barn,  der  sidder  med  æsken  om  at 
vælge  en  strimmel  og  læse  det  vers,  som  den  henviser  til. 
Påpeg  at  de  mennesker,  som  omtales  i  verset,  havde  tro  på 
Jesus  Kristus.  □ 

L  I  A  H  O  N  A 

Aktivitet  1 :  Guds  ord  er  som  et  sædekorn 


AKTIVITET  2:  SE 
SÆDEKORNET  VOKSE 


ml 


Guds  ord  er 
som  et  sædekorn 

(Se  Alma  32:27^3). 


O 


O 


Plej  det: 

Bed. 

Lyt  til  og  følg  Helligåndens 

tilskyndelser. 


O 


Giv  det  næring: 

Læs  i  skrifterne. 

Lyt  til  profeterne. 

Hold  budene. 


Og  så  vil  det  vokse. 


»Dersom  l  vil  pleje  ordet,  ja,  passe 

træet,  når  det  begynder  at  vokse  ved 

jeres  tro,  med  stor  flid  og  tålmodighed 

og  med  glæde  se  hen  til  frugten  deraf, 

da  vil  det  slå  rod,  og  det  skal  blive  et 

træ,  der  vokser  op  til  evigt  liv« 

(Alma  32:41). 


» (Giv) 

plads  til,  at 

sædekomet 

kan  sås  i 

jeres  hjerte« 

(Alma 

32:28). 


% 


■åk 


i« 


I  C] 


ir 


■  j'.'^-.'j.  /'>*■*'  *■•■< 


B 
Lim  på  A 


■is^ 


OHS 


:&. 


»Da ... 

skal  I  høste 

lønnen  for 

jeres  tro« 

(Alma 

32:43). 


Klip  langs  de 
stiplede  linjer. 

Linda  Bjork  (Bygget  over  en  virkelig  hændelse) 

ILLUSTRERET  AF  MARK  ROBISON 


eg  nåede  lidt  længere  denne  gang!«  råbte  Lewis 
og  markerede  med  en  pind  stedet,  hvor  han  var 
landet.  Der  var  ved  at  blive  bygget  et  nyt  hus 
inde  ved  siden  af,  og  seks-årige  Lewis  elskede  at  lege  i 
de  store  dynger  af  sand  og  jord.  Især  elskede  han  og 
hans  bror  at  springe  ud  fra  toppen  af  en  dynge  og  se, 
hvor  langt  de  kunne  komme.  At  springe  var  næsten  lige 
så  godt  som  et  flyve,  og  mere  end  noget  andet  ønskede 
Lewis  at  kunne  flyve.  Ikke  bare  sidde  i  et  fly  -  det 
havde  han  gjort  mange  gange  sammen  med  sin  far  i  et 
lille  firesædesfly.  Han  ville  flyve  som  en  fugl.  Han 
tænkte  hele  tiden  på  det. 

Sidste  søndag  havde  søster  Jones  undervist  prima- 
ryklassen om  tro.  Hun  sagde,  at  hvis  man  havde  tro 
nok,  kunne  man  gøre  hvad  som  helst  -  ja,  selv  flytte 


bjerge.  Lewis  ville  ikke 
flytte  nogen  bjerge  -  han 
ville  flyve  hen  over  et.  Han 
troede,  at  vor  himmelske 
Fader  sagtens  kunne  hjælpe 
ham  med  det. 

Lewis  hørte  ikke  resten  af  lekti- 
onen den  dag,  fordi  han  sad  og 
drømte  om  at  flyve.  Han  vidste  præcis, 
hvordan  det  skulle  gå  til.  Han  ville 
springe  ud  fra  et  meget  højt  sted  og  dykke 
ned  mod  jorden.  Men  lige  inden  han  ramte 
jorden,  ville  han  brede  armene  ud  og  glide 
højere  og  højere  op.  Han  kunne  næsten  føle 
vinden  i  håret  og  se  sin  brors  forbløffede  udtryk, 

når  han 
svævede  hen 
over  hans 
W     hoved.  Ja,  det 

ville  være  vidun- 
derligt! 

»Lewis,«  kaldte  mor 
inde  fra  huset. 
»Ja,  mor?«  svarede  han  oppe  fra 
toppen  af  jorddyngen. 
»Bedstemor  er  her  og  vil  gerne  tale  med  dig.« 
Lewis  sprang  en  gang  til,  markerede 
stedet,  hvor  han  var  landet  og  løb  ind 
i  huset.  »Davs,  bedstemor. 
Hvordan  gik  din  rejse?« 
»Jeg  havde  det  rigtig 
skægt.  Og  jeg  har  noget 
med  hjem  til  dig.«  Hun 
viste  ham  et  vingeformet 
emblem,  som  hun  havde 
fået  i  flyveren  på  vej  hjem. 
»Orv!  Tak,  bedste- 
mor!« Han  havde  fået 
vinger.  Nu  vidste  han, 
at  han  kunne  flyve. 
Hans  satte 
emblemet  fast  på 
sin  trøje  og  løb 


ud  til  jordbunken.  Jo,  det  var  bestemt,  som  om 
han  sprang  lidt  længere  og  lidt  højere.  Problemet  er, 
tænkte  han,  at  bunken  her  er  for  lille.  Hvis  jeg  bare 
kunne  finde  noget  højere,  er  jeg  sikker  på,  at  jeg  kunne 
flyve,  inden  jeg  rørte  jorden. 

Den  næste  dag  tog  far  Lewis  med  ud  for 
at  se  på  udstyr  til  legepladser,  og  Lewis  fik 
øje  på  det  største  klatrestativ,  han  nogen- 
sinde havde  set.  Han  smilede.  I  dag 
skulle  han  flyve! 

Mens  hans  far  stod  og  talte  med  en  eller 
anden,  trak  Lewis  emblemet  op  af  lommen  og  satte  det 
fast  på  skjorten.  Så  løb  han  hen  til  klatrestativet.  Han 
klatrede  helt  op  i  toppen  -  små  fem  meter  over  jorden  - 
og  råbte:  »Se  her,  far!«  Fuldstændig  uforfærdet  kastede 
han  sig  ud.  På  vej  ned,  fik  hans  ene  ben  fat  i  en  af  stati- 
vets stænger,  og  han  styrtede  lige  ned. 

Lewis  havde  brækket  det  ene  ben,  og  han  var  for- 
slået over  hele  kroppen. 

»Har  du  det  bedre  nu?«  spurgte  far  på  vej  hjem  fra 
hospitalet. 

»Far,«  snøftede  Lewis,  »jeg  forstår  det  ikke.  Min 
primarylærer  sagde,  at  hvis  jeg  havde  tro  nok,  kunne  jeg 
gøre  hvad  som  helst.« 

»Der  er  noget,  du  må  forstå  med  hensyn  til  tro, 
Lewis.  Skrifterne  siger,  at  troen  skal  bygge  på  noget,  som 
er  sandt.  Selv  om  jeg  af  hele  mit  hjerte  troede,  at 
havene  var  fyldt  med  spaghetti,  så  ville  det  alligevel 
ikke  være  sandt.  Vi  kan  have  tro  på  Jesus  Kristus,  fordi 
han  virkelig  kom  og  døde  for,  og  fordi  han  virkelig  elsker 
dig.  Vi  kan  tro  på  skrifterne,  fordi  Herren  virkelig  befa- 
lede profeterne  at  skrive  dem,  så  vi  kunne  lære  mere 
om  Jesus  Kristus.  Jesus  Kristus  og  skrifterne  er  sande. 
Kan  du  se  forskellen?« 
»Det  tror  jeg  nok.« 

Far  fortsatte:  »Der  er  også  naturlove,  som  f.eks.  tyng- 
dekraften, som  er  sande.  En  dag  vil  du  kunne  flyve, 
Lewis,  men  det  skal  ske  i  følge  naturlovene.  Når  du 
bliver  større,  kan  du  lære  at  flyve  en  flyvemaskine.  Lad 
os  nu  komme  hjem  og  få  det  ben  rask  igen.« 

I  dag  er  Lewis  voksen,  og  han  flyver  højt  oppe  på 
himlen  -  som  pilot.  □ 

Jesu  Kristi  forsoning  er  den 
vigtigste  begivenhed  i  verdenshi- 
storien. Forsoningen  gør  det 
muligt  for  enhver,  der  fødes  på  denne 
jord,  at  opstå,  og  for  dem,  der 
modtager  ordinanserne  og  stræber 
efter  at  holde  evangeliets  pagter,  at 
opnå  ophøjelse.  Præsident  Brigham 
Young  sagde:  »Kristus  døde  for  alle. 
Han  har  betalt  den  fulde  pris,  om  man 
så  modtager  gaven  eller  ej.«  Og  videre 
»at  alle,  som  opnår  en  hvilken  som 
helst  herlighed  i  et  hvilket  som  helst 
rige,  gør  dette,  fordi  Jesus  har  købt 
dem  gennem  sin  forsoning«  (Kirkens 
præsidenters  lærdomme:  Brigham  Young, 
1997,  s.  38). 

Forsoningen  muliggør  ikke  bare 
opstandelse  og  evigt  liv,  men  den 
hjælper  os  også  til  at  blive  medfø- 
lende, tålmodige  og  tilgivende  -  især 
i  trængsler.  Disse  gaver  kommer  til 
dem,  der  stræber  efter  at  blive 
Herrens  disciple. 

TILGIVELSE 

En  søster  bad  om  hjælp  til  at 
kunne  tilgive  sin  mand,  da  han 
bekendte,  at  han  havde  været 
hende  utro.  Hun  søgte  hjælp  i  skrif- 
terne og  i  templet.  »Når  jeg  ser 
tilbage  på  det,«  skriver  hun,  »indser 
jeg,  at  det  var  i  løbet  af  disse  lange, 
bønsomme  stunder,  at  jeg  tærede  på 
den  livgivende  trøst,  som  kommer 
fra  vor  kærlige  himmelske  Fader.  Jeg 
føler,    at   han   ikke   bare   stod   og 


skulede  ned  på  mig,  fordi  jeg  endnu 
ikke  var  i  stand  til  at  tilgive,  men  at 
han  snarere  følte  med  mig,  når  jeg 
græd.  Han  elskede  mig  ...  Jeg  havde 
altid  betragtet  forsoningen  som  en 
hjælp  til  omvendelse  for  synderen. 
Jeg  var  ikke  klar  over,  at  den  også 
gjorde  det  muligt  for  den,  der  var 
blevet  syndet  imod,  at  modtage  det 
tilgivende  sinds  fred«  (»My  Journey 
to  Forgiving«,  Ensign,  februar  1997, 
s.  43). 

Når  vi  tilgiver,  bliver  vi  som  vor 
himmelske  Fader  og  hans  Søn. 
Ældste  Richard  G.  Scott  beskriver 
det  guddommelige  eksempel,  som  vi 
bør  følge:  »Gud  er  ikke  et  nidkært 
væsen,  der  nyder  at  straffe  dem,  der 
træder  ved  siden  af.  Han  er  en  fuld- 
kommen, barmhjertig,  forstående, 
tålmodig  og  tilgivende  Fader.  Han  er 
villig  til  at  overtale,  rådgive,  styrke, 
opløfte  og  opbygge«  (»Find  tilgi- 
velse«, Stjernen,  juli  1995,  s.  76). 


GAVEN 

Vi  møder  alle  udfordringer  og 
lidelser  på  grund  af  vore  egne  eller 
andres  synder.  I  disse  svære  tider 
kan  det  gavne  os  at  rette  tankerne 
mod  Frelserens  storslåede  offer  -  den 
gave,  som  kun  han  kunne  give.  En 
populær  salme  minder  os  om,  at  vi 
skal  erindre  ham: 

Ja,  ofte  jeg  tænker  på  sårene  i  hans  kød, 
de  smerter,  han  led  for  at  frelse  min  sjæl 

fra  død. 
O,  hvor  jeg  vil  stræbe  i  alting  at  være 

god, 
indtil  i  hans  nærhed  jeg  knæler  for 

tronens  fod. 
(»O,  se  hvilken  kærlighed«,  Salmer 
og  sange,  nr.  114). 

Biskop  Henry  B.  Eyring,  der  i  dag  er 
medlem  af  De  Tolv  Apostles  Kvorum, 
har  sagt:  »Når  forsoningen  er  virksom 
i  vores  liv,  vil  den  frembringe  den 
kærlighed  og  ømhed,  som  vi  har  brug 
for  ...  Ved  at  huske  ham  og  hans  gave, 
sådan  som  vi  lover,  når  vi  modtager 
nadveren  hver  uge,  kan  vi  tænde  det 
lys  af  håb  i  vore  ansigter,  som  vore 
kære  har  så  inderligt  brug  for  at  se« 
(»Troens  gnist«,  Stjernen,  januar  1987, 
s.  63).  Vi  erindrer  Frelseren  og  hans 
forsoning,  når  vi  byder  det  vildfarne 
barn  velkommen  tilbage,  er  tålmodige 
med  vore  aldrende  forældre,  accep- 
terer andres  forskelligheder  og  lever  i 
håbet  om  evigt  liv.  □ 

»Kærligheden 
ophører  aldrig« 

Bedstemor  Emilys  værelse  på  pleje' 
hjemmet  var  pyntet  med  bannere 
med  fødselsdagshilsener  fra  Varena 
og  hendes  familie.  Men  bedstemor  sad  bare  og 
stirrede  tomt  ud  i  luften,  mens  hendes  rynkede 
hud  og  manglende  tænder  afslørede  hendes  frem' 
skredne  alder. 

»Jeg  var  ikke  sikker  på,  om  Varenas  bedstemor 
genkendte  hende,«  mindes  hendes  ven  Brian.  »Men  den 
pinlige  situation  var  hurtigt  glemt,  da  jeg  så  denne  barm- 
hjertige engel  i  aktion.«  Varena  gav  sin  bedstemor  noget 
at  drikke  og  børstede  hendes  filtrede  hår,  mens  hun  med 
kærlig  røst  talte  om  deres  fælles  minder.  Hun  masserede 
sin  bedstemors  skuldre,  mens  hun  sang  en  vuggevise,  som 
hun  havde  lært  af  hende  som  lille. 

»Det  her  er  det  bedste,  bedstemor  ved,«  sagde  Varena, 
»når  jeg  stryger  min  hånd  blidt  over  hendes  pande.«  I 
løbet  af  få  øjeblikke  begyndte  bedstemoderens  ansigt  at 
lyse  af  genkendelsens  glæde.  Hun  forsøgte  at  sige  noget 
og  udtrykke  sin  taknemlighed.  »Jeg  kan  huske,  at  mens 
jeg  stod  der,«  siger  Brian,  »så  følte  jeg,  at  jeg  overværede 
helbredelsens  mirakel.« 

KÆRLIGHEDEN  OPHØRER  ALDRIG 

Jeg  forbavses  over,  hvordan  en  enkelt  kærlig  handling 
kan  lindre  et  menneskes  hjerte.  Hvorfor  kan  et  kærligt 

Kristi  rene  kærlighed  har  magt  til  at  helbrede  hjerter. 


ord  eller  blik  eller  et  lydhørt  øre  forandre 
et  liv?  Hvorfor  er  kærligheden  så  stærk 
en  kraft? 
Jeg  tror,  at  vi  kendte  kærlighedens  kraft 
og  sprog  i  forudtilværelsen.  Når  vi  føler  os 
elsket,  genoplever  vi  de  følelser,  som  vi  følte  hos 
vore  himmelske  forældre. 

I  1  Kor  13:4-8  minder  Paulus  os  om,  at  kærligheden 
overgår  alt  andet: 

»Kærligheden  er  tålmodig,  kærligheden  er  mild,  den 
misunder  ikke,  kærligheden  praler  ikke,  bilder  ikke  sig 
selv  noget  ind. 

Den  gør  intet  usømmeligt,  søger  ikke  sit  eget,  hidser 
sig  ikke  op,  bærer  ikke  nag. 

Den  finder  ikke  glæde  i  uretten,  men  glæder  sig  over 
sandheden. 

Den  tåler  alt*  tror  alt,  håber  alt,  udholder  alt. 
Kærligheden  hører  aldrig  op.« 

Kærligheden  giver  vore  bønner  mening  og  indhold  (se 
Alma  34:28),  den  hjælper  os  til  at  bevare  vores  syndsfor- 
ladelse (se  Mosiah  4:26),  den  er  grundlaget  for  det  cele- 
stiale  ægteskab  (se  Ef  5:25),  den  er  større  end  tro  og  håb 
(se  1  Kor  13:13).  Men  kærligheden  er  ikke  bare  et  nyttigt 
evangelisk  princip  -  den  er  evangeliet.  På  den  hviler  loven 
og  profeterne  (se  Matt  22:36-40),  kun  i  kraft  af  den  kan 
præstedømmets  kraft  udøves  (se  L&P  121:41-45),  det  er 
på  grund  af  den,  at  forsoning  blev  udvirket  (se  Joh  3:16). 
Den  er  evigtvarende  og  ophører  aldrig  (se  1  Kor  13:8). 

Vdrena  børstede  sin  bedstemors  hår,  mens  hun  kærligt 
talte  om  deres  fælles  minder. 

I  visheden  om  alt  dette  har  Gud  givet  os  jordiske 
legemer  samt  et  laboratorium  til  at  udøve  den  rene 
kærlighed.  Jordelivet  er  en  læreplads,  hvor  vi  øver  os  i  at 
blive  celestiale  brødre  og  søstre  og  kærlige  himmelske 
forældre.  Når  vores  jordiske  virke  er  afsluttet,  vil  den 
kærlige  natur  være  den  vigtigste  egenskab,  som  vi  kan 
tage  med  os.  Moroni  forklarede:  »Derfor  må  menneskene 
have  kærlighed,  ellers  kan  de  ikke  arve  det  sted,  som  du 
har  beredt  i  din  Faders  boliger«  (Ether  12:34). 

MIKE,  MIN  HJEMMELÆRER 

Vor  himmelske  Fader  har  givet  os  sin  Kirke  som  en 
hjælp  til  at  forkynde  evangeliet,  fuldkommengøre  de 
hellige  og  forløse  de  døde.  Alle  dens  hjælpeorganisa- 
tioner og  programmer  skal  hjælpe  os  med  at  efterleve 
evangeliet  og  derved  fremme  kærlighed  og  tjeneste. 

Gary*  -  en  ung,  enlig  mand  -  følte  sig  uden  for  i  sit 
ward,  som  mest  bestod  af  familier.  Han  var  arbejdsløs  og 
havde  ingen  bil,  da  Mike*  blev  hans  hjemmelærer.  »Når 
jeg  tænker  tilbage  på  det,  kan  jeg  ikke  huske,  at  Mike 
nogensinde  har  givet  mig  en  formel  lektion,«  siger  Gary. 
»I  stedet  hentede  han  mig  hver  søndag,  og  da  Mike  sad  i 
højrådet,  tog  han  mig  med  ud,  når  han  skulle  tale  i  andre 
ward.  Mike  havde  seks  børn,  så  hans  tid  var  knap,  men 
havde  altid  tid  til  mig.  Vore  samtaler  i  bilen  varede  til 

*  Navnene  er  ændret 


længe   efter  møderne,   mens  vi  sad  og  drøftede   den 
forgangne  uge. 

Da  jeg  selv  fik  bil,  kom  Mike  alligevel  og  hentede  mig, 
fordi  vi  nød  vores  lange  samtaler,«  fortsætter  Gary.  »En 
weekend  tog  han  mig  med  til  en  fodboldkamp  sammen 
med  sin  familie.  En  anden  weekend  arbejdede  vi  på  at 
samle  hans  postkasse.  Selv  om  Mike  siden  er  flyttet,  holder 
vi  stadig  forbindelsen  ved  lige.  Vi  er  venner  for  evigheden.« 

ELSK  HINANDEN 

Der  skal  ikke  en  formel  kirkekaldelse  til,  for  at  vi  kan 
dele  Kristi  kærlighed  med  andre.  Hvis  vi  er  blevet  døbt, 
har  vi  indgået  en  pagt  om  at  bære  hinandens  byrder  og 
trøste  vore  brødre  og  søstre  (se  Mosiah  18:8-9).  At 
påtage  os  Frelserens  navn,  er  at  gøre  det,  som  han  gjorde. 

Scott*  og  Jeri*  nød  godt  af  at  bo  blandt  hellige,  som 
elskede  og  trøstede  dem.  Scott  havde  været  udelukket  af 
Kirken  i  12  år,  da  han  og  Jeri  og  deres  fire  børn  flyttede 
til  den  anden  ende  af  landet.  De  besluttede  at  gå  i  kirke, 
som  de  sagde,  »for  børnenes  skyld«.  Scott  holdt  fast  ved, 
at  han  aldrig  ville  være  medlem  af  Kirken  igen,  skønt  han 
vidste,  at  den  var  sand. 

Fra  det  øjeblik,  de  trådte  ind  ad  døren,  blev  de  varmt 
modtaget.  Da  wardets  medlemmer  hørte  om  Scotts 
kirkelige  status,  begyndte  de  ikke  at  sladre  om  ham  eller 
forvente,  at  han  skulle  komme  med  lange  udredninger 
om  sin  fortid.  Ingen  dømte  ham.  »De  holdt  af  mig,  som 
jeg  var,«  siger  Scott.  »Efter  den  første  søndag  gik  vi  ikke 
glip  af  et  eneste  møde.« 

Omkring  halvandet  år  senere  blev  Scott  døbt  igen,  og 
med  tiden  fik  han  sine  præstedømmevelsignelser 
gengivet.  En  søn  og  en  datter,  der  var  blevet  født,  mens 
han  ikke  var  medlem,  blev  beseglet  til  Scott  og  Jeri  i 
templet.  »Vi  glemmer  aldrig  synet  af  vore  to  børn,  der 
trådte  ind  i  beseglingsværelset  klædt  i  hvidt,«  mindes 
Jeri.  »Der  må  have  været  mindst  70  medlemmer  af 
Kirken  sammen  med  os.  Alle  syntes  at  være  en  del  af 


Selv  om  medlemmerne  fandt  ud  af,  at  Scott  havde 
været  udelukket  i  12  år,  tog  hans  nye  ward  varmt 
og  ufordømmende  imod  ham. 


vores  familie!  Disse  mennesker  havde  elsket  os  gennem 
vores  op-  og  nedture  og  trøstet  os  i  vore  skuffelser.  Uden 
vore  venner  ville  vi  aldrig  have  klaret  det.« 

KÆRLIGHED  FREMMER  ET  ZION-FOLK 

Scotts  daværende  biskop  bemærker:  »Vi  vidste,  at  et 
kærligt  ward  er  det  bedste  klima  for  individuel  vækst  og 
udvikling,  så  vi  arbejdede  hårdt  som  et  ward  for  at 
>  (vores)  hjerter  skulle  være  sammenknyttet  i  indbyrdes 
enighed  og  kærlighed<  (Mosiah  18:21).  Som  biskop  så  jeg 
Herren  lede  mange  mennesker  som  Scott  til  vores  ward, 
fordi  det  rette  klima  fandtes  der.« 

Den  enighed,  som  biskoppen  taler  om,  beskriver  også 
Enoks  by:  »Og  Herren  kaldte  sit  folk  Zion,  fordi  de  var  af 
ét  hjerte  og  ét  sind«  (Moses  7: 18).  Når  vi  stræber  efter  at 
elske  hinanden,  som  Herren  elsker  os,  fyldes  vi  med 
kærlighed  og  er  forberedt  til  at  leve  sammen  med  Gud  i 
en  celestial  tilværelse. 

KÆRLIGHED  I  HJEMMET 

Intet  sted  bør  vi  udtrykke  vores  kærlighed  mere  end 


inden  for  hjemmets  fire  vægge.  Selv  om  det  er  så  let  at 
falde  ind  i  vanen  med  at  kritisere  familiens  medlemmer, 
bør  vi  arbejde  på  at  se  ud  over  de  overfladiske  fejl  og 
finde  det  gode,  som  ligger  i  ethvert  menneske.  Når  vi 
elsker  betingelsesløst  og  med  troens  øjne  skuer  fremad 
mod  det,  som  vores  familiemedlemmer  kan  blive  til, 
hjælper  vi  dem  til  at  nå  deres  potentiel. 

Præsident  Joseph  F.  Smith  gav  dette  råd:  »Hvor  gen- 
stridige (jeres  børn)  end  måtte  være  ...  når  I  taler  til  dem, 
så  gør  det  ikke  i  vrede,  gør  det  ikke  hårdt  med  en  fordøm- 
mende ånd.  Tal  venligt  til  dem;  få  dem  ned,  og  græd 
sammen  med  dem  om  nødvendigt,  lad  dem  udgyde  tårer 
sammen  med  jer,  om  muligt.  Blødgør  deres  hjerter;  få 

dem  til  at  føle  ømhed  for  jer. 

Brug  ikke  pisk  eller  vold, 

kom   dem 


men 


P**"*  0& 


rjjf-  Mens  Garys 

hjemmelærer  kørte 
ham  til  kirkemøder  og 
andre  aktiviteter,  udvikledfiu____ 
deres  evangeliske  samtaler 
sig  til  et  evigt  venskab. 

nær  med  fornuften,  med  overtalelse  og  uskrømtet 
kærlighed«  (Evangeliske  lærdomme,  s.  266) . 

»I  vil  opdage,  at  det,  der  har  størst  indflydelse  på  et 
barnesind,  når  det  gælder  om  at  overtale  det  til  at  lære, 
udvikle  sig  eller  udrette  et  eller  andet,  er  kærlighed« 
(Evangeliske  lærdomme,  s.  247). 

Skønt  Herren  giver  os  en  tydelig  befaling  om  at  under- 
vise vore  børn,  giver  han  os  ikke  en  lignende  formaning 
med  hensyn  til  vore  ægtefæller.  Det  er  så  let  at  tro,  at 
eftersom  en  mand  og  en  hustru  er  beseglet  til  hinanden 
og  tilhører  hinanden,  at  de  da  kan  styre  hinanden. 
Tværtimod  advarer  Herren  os  mod  at  søge  at  øve  kontrol 
over  nogen  sjæl,  både  åbent  eller  i  det  skjulte,  for  i  så  fald 
trækker  hans  Ånd  sig  bort  fra  os  (se  L&P  121:37). 

»Ingen,  der  er  værd  at  besidde,  kan  besiddes  helt,« 
sagde  digteren  Sara  Teasdale  (Mirror  of  the  Heart,  1984, 
s.  122).  Vi  skal  huske  på,  at  vi  ikke  ejer  vore  venner,  vores 
ægtefælle  eller  vore  børn.  Vi  kan  kun  eje  vores  egen  sjæl 
»i  tålmodighed«  (L&P  101:38)  i  erkendelsen  af,  at  ægte 
kærlighed  er  tålmodig  og  »mild«  (1  Kor  13:4). 

At  besidde  eller  bevare  vores  egen  sjæl  i  tålmodighed 
vil  sige,  at  vi  ikke  overskrider  vore  egne  fysiske  eller  følel- 
sesmæssige grænser  (se  Mosiah  4:27).  Det,  at  vi  lever  et 
kristuslignende  liv,  betyder  ikke,  at  vi  på  egen  hånd  skal 


frelse  vores  ægtefælle,  wardet  eller  hele  verden.  Det 
betyder,  at  vi  støtter  vore  søskende  med  kærlighed  og 
opmuntring  på  vores  vej  gennem  livet.  Det  betyder  også, 
at  vi  skal  pleje  og  styrke  os  selv  regelmæssigt,  så  vi  kan 
være  renere  kar,  som  andre  kan  hente  styrke  hos. 

SMÅ,  ENKLE  HANDLINGER 

Når  vi  bliver  mere  kærlige,  vil  vi  få  øjnene  op  for  flere 
muligheder  for  at  vise  kærlighed,  og  livet  kan  blive  en 
smule  overvældende.  Når  vi  føler  os  overvældet,  er  det 
værd  at  huske  på,  at  Kristi  rene  kærlighed  ofte  kommer 
bedst  til  udtryk  i  små,  enkle  handlinger. 

En  lille  kærlig  handling  hjalp  Judy*  til  at  lære  af  en 
vanskelig  situation.  »Det  var  nok  det  sorteste  øjeblik  i  mit 
liv,«  mindes  hun.  »Min  skilsmisse  havde  været  langvarig  og 
bitter,  og  jeg  savnede  at  være  sammen  med  vores  fire  børn. 
I  et  halvt  år  gik  jeg  til  behandling  hos  dr.  Susan  Nelson*,  en 
psykolog,  som  hjalp  mig  til  at  erkende,  at  jeg  selv  havde  en 
del  af  skylden  for  det,  der  var  sket.  For  første  gang  måtte  jeg 
konfronteres  med  min  personlige  svaghed,  som  jeg  indtil  da 
havde  fornægtet.  Det  virkede  overvældende. 

En  eftermiddag,  hvor  jeg  sad  på  dr.  Nelsons  kontor  og 
fortalte  om  alt  det  dyrebare,  som  jeg  havde  mistet,  så  jeg 
op  og  opdagede,  at  tårerne  trillede  ned  ad  hendes  kinder. 


Kristi  rene  kærlighed  kommer  ofte  bedst 
til  udtryk  gennem  små,  enkle  handlinger. 

Sygeplejerskens  kompetente 
og  omsorgsfulde  berøring 
formidlede  en  følelse  af  fred 
og  trøst,  mens  jeg  vågnede 
op  efter  operationen. 

Det  overraskede  mig.  >Hvis  en 

betalt  psykolog  kan  have  så  stor 

omsorg  for  mig,<   tænkte  jeg, 

>hvorfor  kan  jeg  så  ikke  holde  af  mig 

selv?<  For  første  gang  i  flere  år  lod  jeg  tårerne 

få  frit  løb.  Det  var  et  vendepunkt.  På  sin  kærlige  og 

omsorgsfulde  måde  havde  dr.  Nelson  mindet  mig  om,  at 

jeg  er  Guds  barn.  Det  fik  mig  til  at  værdsætte  mig  selv  så 

meget,  at  jeg  kunne  give  slip  på  fortiden  og  komme 

videre  med  mit  liv.« 

MINE  FÅR  KENDER  MIN  RØST 

Først  og  fremmest  bør  vi  betragte  kærligheden  som  en 
måde  at  være  kristuslignende  på  -  den  måde,  vi  betragter 
hinanden  på,  den  måde,  vi  behandler  hinanden  på,  den 
måde  vi  lever  og  elsker  på  hver  dag.  Der  ligger  stor  kraft 
i  denne  kærlighed  -  en  kraft,  der  gør  det  muligt  at  kende 
og  blive  kendt  meget  dybere,  end  vi  kan  gøre  af  os  selv. 

Mormon  gav  os  denne  opfordring:  »Bed  til  Faderen  af 
jeres  ganske  hjerte,  at  I  må  være  fyldt  med  denne 
kærlighed,  som  han  har  skænket  alle  dem,  som  er  hans 
Søns,  Jesu  Kristi  sande  efterfølgere,  så  I  kan  blive  Guds 
sønner,  at  når  han  kommer,  vi  da  må  være  ham  lig;  thi  vi 
skal  se  ham,  som  han  er«  (Moroni  7:48).  Det  er  én  ting 
at  genkende  Frelserens  form  og  udseende,  men  det  er 
noget  ganske  andet  at  genkende  hans  Ånd.  Den  eneste 
måde,  hvorpå  vi  fuldt  ud  kan  genkende  Frelseren,  er  ved 
at  blive  som  han. 

Når  jeg  tænker  på  det  princip,  mindes  jeg  en  kærlig 
påvirkning  i  mit  eget  liv.  En  december  måned  skulle  jeg 
gennem   en   uventet   operation.    Mens   jeg   langsomt 


y 


jT 


vågnede  til  bevidsthed,  fornemmede  jeg,  at  nogen 
var  ved  at  tage  min  puls  og  sørge  for  mig.  Hænderne 
føltes  kompetente  og  omsorgsfulde,  og  de  formidlede 
sådan  en  følelse  af  fred  og  trøst,  at  jeg  straks  vidste,  at  alt 
var  vel. 

Trods  min  halvt  bevidstløse  tilstand  gjorde  oplevelsen 
et  dybt  indtryk  på  min  ånd,  så  dybt  et  indtryk,  at  jeg,  da 
jeg  vågnede  helt  op,  kunne  huske  hændernes  berøring.  I 
løbet  af  den  uge,  hvor  jeg  lå  på  hospitalet,  var  der  mange 
sygeplejersker,  der  tog  sig  af  mig,  men  jeg  fandt  ikke  den, 
jeg  søgte. 

Den  morgen,  hvor  jeg  skulle  udskrives,  kom  en  syge- 
plejerske ind  for  at  foretage  en  sidste  undersøgelse.  Jeg 
genkendte  straks  hendes  berøring.  »Jeg  har  aldrig  set  dig, 
men  du  har  taget  dig  af  mig  før,  ikke?«  spurgte  jeg. 

»Jo,«  svarede  hun  overrasket,  »men  kun  én  gang.  Jeg 
tog  mig  af  dig  i  opvågningslokalet  for  fem  dage  siden.« 
Skønt  den  oplevelse  ligger  flere  år  tilbage,  kan  jeg  stadig 
huske  den  venlighed  og  kærlighed  som  hendes  berøring 
formidlede. 

Jeg  tror,  at  den  samme  genkendelse  af  Kristi  kærlighed 
vil  hjælpe  os  til  at  kende  Frelseren,  når  han  kommer,  og 
den  vil  få  ham  til  at  genkende  os.  Frelseren  sagde: 

»Jeg  er  den  gode  hyrde.  Jeg  kender  mine  får,  og  mine 
får  kender  mig, 

ligesom  Faderen  kender  mig,  og  jeg  kender  Faderen, 
og  jeg  sætter  mit  liv  til  for  fårene«  (Joh  10:14-15). 

Må  vi  indordne  vores  liv  efter  den  gode  Hyrdes 
eksempel  og  nære  hans  får  med  kærlighed,  så  vi  virkelig 
kan  lære  ham  at  kende,  og  at  han  vil  kunne  kende  os  som 
hørende  til  hans  egne.  O 


■.!■:■■.  .■■..■■■■■:■■■ 


.,V'  ^  ■       < <<  ,. 


:'    ■     ■  ■.■;.:■.■■.  ■  .  ■■■.;:  ..■■■■■.  ■■.   ■"■..     ■■"         _■:"■*., 


m 


)& 


fir,™ 
liv  ■( 


1 1 


VS", 


u 

i\. 


J%J.>%?** 


»o??   jp^  WÆ' 


Brød,  fisk  og 
medfølelse 


Efter  en  travl  dag  trængte 
jeg  til  trøst  fra  en,  som 
kunne  forstå  mine  udfor- 
dringer. Gennem  skrifterne 
fandt  jeg  Frelserens  hjælp. 

Karen  Rose  Merkley 

Som  de  fleste  andre  mødre  må 
jeg  konstant  yde  mit  bedste 
for  at  opfylde  mine  børns 
behov.  Det  er  en  stor  glæde  at  se  dem 
vokse  op,  men  de  har  et  behov  for 
kærlighed,  hengivenhed,  leg,  historier, 
undervisning,  bad,  mad  og  trøst,  der  er 
lige  så  konstant  som  et  urværk.  I  mine 
travleste  stunder  er  der  ikke  megen  tid 
til  selvudvikling  og  personlig  fred. 

For  nylig,  da  jeg  følte  mig  tynget  af 
de  konstante  krav,  søgte  jeg  lindring 
ved  at  læse  i  Det  Nye  Testamentes 
beretning  om  Kristus,  der  bespiser  de 
5000.  Efterhånden  som  historien 
skred  frem,  så  jeg,  hvordan  disse 
skriftsteder  havde  forbindelse  til 
moderens  rolle,  og  jeg  fandt  trøst  i 
nødens  stund. 

På  et  tidspunkt  under  sit  uselviske 
virke  hørte  Herren  om  sin  tjener 


Johannes  Døbers  brutale  død.  Kort 
efter  drog  Jesus  ud  til  »et  øde  sted  for 
at  være  alene«  (Matt  14:13).  Men  i 
stedet  for  at  finde  fred,  blev  han 
mødt  af  en  skare,  der  tryglede  om 
helbredelse  og  omsorg. 

Jesus,  der  blev  fyldt  af  medfølelse, 
udskød  sin  egen  meditation  og 
sørgede  for  deres  behov.  Ikke  alene 
helbredte  han  de  syge,  han  sørgede 
også  for,  at  alle  fik  mad.  Først  da 
skaren  og  hans  disciple  var  draget  af 
sted,  gik  Jesus  »ene  op  på  bjerget  for 
at  bede«  (Matt  14:23). 

Mens  jeg  læste  disse  vers,  fornem- 
mede jeg  gennem  Ånden,  hvor  godt 
Kristus  forstår  mine  prøvelser.  Han 
kender  følelsen  af  at  være  omgivet  af 
folk  i  nød,  folk,  der  fulgte  efter  ham 
»fra  byerne«  dagen  lang  og  natten 
med  (Matt  14:13,  se  også  Mark 
1:32-37).  Han  oplevede  at  føle  sig 
fysisk  udmattet  under  sit  jordiske 
virke.  Så  derfor  kan  Herren  føle  med 
mig  i  min  krævende  rolle  som  mor, 
og  han  er  klar  over,  at  mine  børns 
fremstrakte  hænder  og  tåre  våde  øjne 
ofte  udskyder  min  egen  åndelige 
fornyelse. 

LIAHONA 

Mens  jeg  har  glædet  mig  over 
betydningen  af  disse  vers,  har  jeg 
funderet  over,  hvordan  Jesus,  på 
trods  af  sin  træthed  og  det  sene  tids- 
punkt, kærligt  sørgede  for  et  måltid 
til  sine  tilhængere  og  satte  deres 
behov  for  mad  over  sine  egne  behov. 
Jeg  kunne  huske  tidspunkter,  hvor 
jeg  var  udmattet  efter  at  have  taget 
mig  af  syge  børn  og  klaret  de  huslige 
pligter,  alligevel  er  trisset  ud  i 
køkkenet  og  kærligt  har  lavet  mad  til 
min  mand.  Jeg  fyldtes  pludselig  af  en 
følelse  af,  at  Frelseren  forstod  mine 
enkle  udtryk  for  kærlighed,  og  at  han 
anerkendte  min  indsats. 

Og  så  slog  det  mig,  at  Jesus  sikkert 
var  den  sidste,  der  forlod  det  øde 
sted.  Jeg  tænkte:  Han  ved  endog,  hvad 
det  vil  sige,  at  være  den  sidste,  der 
forlader  køkkenet! 

Nu  hvor  jeg  ser  tilbage  på  det, 
spekulerer  jeg  på,  hvad  jeg  greb  efter 
den  travle  eftermiddag,  hvor  jeg  sank 
om  på  sofaen  med  mine  skrifter.  Jeg 
havde  ikke  så  stor  brug  for  fysisk 
hjælp,  som  for  at  vide,  at  Frelseren 
forstod  mine  udfordringer.  Da  jeg 
granskede   skrifterne,   glædede  jeg 

mig  ikke  alene  over  Frelserens 

medfølelse    og    kærlighed    til 

mængden,  og  dermed  også  til 

mig,  men  jeg  fattede  også  større 

kærlighed  til  ham  og  til  hans 

store  offer  for  andre. 

Jeg  fandt  min  hvile, 

som  også  Kristus  gjorde, 

da  han  »ene  (gik)  op  på 

bjerget  for  at  bede.  Og  da 

det  var  blevet  aften,  var  han 

alene  dér«  (Matt  14:23).  Jeg 

følte  mig  fornyet  både  i  mit 

virke  som  mor  og  i  mit 

ønske  om  at  blive  mere  som 

min  Frelser.  D 


I 


E 


Ældsie  Joseph  B.  Wirthlin 
fra  De  Tolv  Apostles  Kvorum 


l  80N  OG  MEDITATION,  AF  MICHAEL  J.  NELSON 

an  bliver  ydmyg  af  at  studere  Frelserens 
lederegenskaber  og  fortælle  andre  om  sine 
.tanker  i  den  forbindelse.  Præsident 
Spencer  W.  Kimball  sagde:  »Der  kan  siges  meget  mere 
om  vor  Herre  Jesu  Kristi  fantastiske  lederevner,  end 
nogen  artikel  eller  bog  kan  rumme  ...  Alle  modenhe- 
dens  forædlende  fuldkomne  og  smukke  egenskaber 
findes  i  dette  ene  menneske«  (»Jesus:  Den  fuldkomne 
leder«,  Stjernen,  august  1983,  s.  11). 

ET  FULDKOMMENT  FORBILLEDE 

Til  »alle  dem,  der  ønsker  at  fremme  og  opbygge 
dette  værk«  (L&P  12:7)  sagde  Herren:  »Og  ingen  kan 
hjælpe  med  i  dette  værk,  der  ikke  er  ydmyg  og  fuld  af 
kærlighed  og  har  tro,  håb  og  kærlighed  og  er  måde- 
holden i  alt  det,  som  bliver  ham  betroet«  (L&P  12:8). 

Og  i  en  åbenbaring  om  præstedømmet  i  afsnit  107 
i  Lære  og  Pagter  henviser  Herren  til  Kirkens  præside- 
rende kvorummer,  mens  han  fremsætter  en  impone- 
rende og  næsten  overvældende  liste  over  egenskaber, 
som  ethvert  medlem  af  Kirken  burde  stræbe  efter  at 
udvikle:  »Retfærdighed  ...  hellighed  og  hjertets 
ydmyghed,  sagtmodighed  og  langmodighed  ...  tro  og 
dyd  og  kundskab,  mådeholdenhed,  tålmodighed, 
gudfrygtighed,  broderlig  venlighed  og  kærlighed. 

Thi  det  er  forjættet,  at  dersom  dette  findes  hos  dem 
i  rigt  mål,  skal  de  ikke  være  ufrugtbare  med  henblik  på 
kundskab  om  Herren«  (vers  30-31). 


Disse  egenskaber  er  alle  karakteristiske  for  Kristus, 
og  vore  største  mål  bør  være  at  blive  som  han.  Faktisk 
formanede  Frelseren  selv  os  til  at  stræbe  efter  at  blive 
»fuldkomne,  som  jeres  himmelske  fader  er  fuld- 
kommen« (Matt  5:48).  Hvor  gerne  vi  end  vil  efterleve 
den  befaling,  er  vi  dog  klar  over,  at  det  er  vanskeligt  at 
opnå  fuldkommenhed  i  dette  liv. 

Derfor  er  jeg  taknemlig  for  de  kloge  ord,  som  ældste 
Neal  A.  Maxwell  fra  De  Tolv  Apostles  Kvorum  har 
skrevet:  »På  græsk,  hvorfra  det  er  oversat,  betyder  ordet 
fuldkommen  i  Matt  5:48  ...  >fuldt  udviklet<,  at  blive  >fuld- 
ført<  hvad  angår  vores  individuelle  potentiel  og  at  have 
>fuldendt<  den  kurs,  som  Gud  har  afstukket  for  os  ...  Alle 
de  guddommelige  egenskaber,  som  vi  til  en  vis  grad  har 
udviklet  gennem  vores  >flid  og  lydigheds  vil  opstå  med  os 
og  give  os  >fordelen  ...  i  det  tilkommende  liv<  (L&P 
130:19)«  (Men  and  Women  of  Christ,  1991,  s.  21-22). 

Fuldkommenhed  er  værd  at  stræbe  efter,  selv  om  det 
er  et  uopnåeligt  mål  i  dette  liv.  For  det  er  gennem  denne 
stræben  efter  at  blive  som  Frelseren  og  hans  Fader,  at  vi 
bliver  fuldkomne.  Hvis  vi  følger  den  vej,  som  Kristus 
har  udstukket  for  os,  følger  vi  skriftens  befaling  om,  at 
»komme  til  Kristus  og  (blive)  fuldkommen  i  ham« 
(Moroni  10:32). 

»Se,«  sagde  Frelseren  til  nephiterne,  »jeg  er  lyset,  jeg 
har  givet  jer  et  eksempel«  (3  Nephi  18:16).  Han  opfor- 
drede ofte  sine  disciple:  »Kom  og  følg  mig«  (Matt  4:19). 
Han  underviste  efter  princippet  »gør,   som  jeg  gør« 

»Se,  jeg  er  lyset,  som  I  skal  holde  frem  -  det, 

som  I  har  set  mig  gøre.  Se,  jeg  har  bedt  til  Faderen, 

og  det  har  I  alle  bevidnet.« 


snarere  end  »gør,  som  jeg  siger«.  Da  han  ydmygt  havde 
betjent  sine  apostle  ved  at  knæle  for  dem  og  vaske  deres 
fødder,  belærte  han  dem:  »Jeg  har  givet  jer  et  forbillede, 
for  at  I  skal  gøre,  ligesom  jeg  har  gjort  mod  jer«  (Joh 
13:15). 

Selvfølgelig  havde  Jesus,  der  er  vores  fuldkomne 
forbillede  i  alt,  sit  eget  fuldkomne  forbillede.  Som  han 
selv  sagde:  »Sandelig,  sandelig  siger  jeg  jer:  Sønnen  kan 
slet  intet  gøre  af  sig  selv,  men  kun  det,  han  ser  Faderen 
gøre;  for  hvad  Faderen  gør,  det  samme  gør  også  Sønnen« 
Goh5:19). 

Sådan  er  det  også  med  Kirkens  medlemmer  i  dag.  Vi 
kan  intet  gøre  af  os  selv  i  dette  værk.  Men  ved 
Helligåndens  vejledning  kan  og  skal  vi  gøre  det,  som  vor 
Frelser  ville  gøre.  Han  viste  os,  hvordan  vi  skal  lede  og 


undervise  hinanden  på  mindst  tre  betydningsfulde  måder 
i  løbet  af  sin  tjenestegerning. 

BØNNENS  EKSEMPEL 

For  det  første  forstod  Jesus  bønnens  betydning  og 
belærte  om  den.  Men  han  gjorde  mere  end  det,  han 
efterlevede  princippet.  Han  bad  konstant  Faderen  om 
vejledning  og  styrke,  fordi  hans  største  ønske  var  at  gøre 
Faderens  vilje. 

Der  er  utallige  henvisninger  til  Kristi  bønner  i  skrif- 
terne. Markus  fortæller  os,  at  Jesus  stod  tidligt  op  og  gik 
»ud  til  et  øde  sted«  og  bad  der  (Mark  1:35).  Lukas  taler 
også  om,  hvordan  Frelseren  »trak  sig  tilbage  til  øde  steder 
og  bad«  (Luk  5:16).  Kristi 
forklarelse  fandt  sted,  efter  at 


L  I  A  H  O  N  A 
36 


han  og  tre  af  hans  disciple  »gik  op  på  bjerget  for  at  bede« 
(Luk  9:28;  se  vers  28-36).  Skriften  fortæller,  at  han  bad 
for  Peter  (se  Luk  22:32),  for  sine  disciple  (se  Joh  17:9),  og, 
aftenen  før  sin  store  forsoning,  for  sig  selv  (se  Matt  26:39) . 

I  en  af  de  stærkeste  beretninger  i  skriften  kan  vi  i 
3  Nephi  læse  om  den  opstandne  Herres  bønner  blandt 
nephiterne:  »Og  ingen  tunge  kan  udtale  og  intet 
menneske  beskrive,  og  menneskehjertet  kan  heller  ikke 
fatte  så  store  og  vidunderlige  ting,  som  vi  både  så  og 
hørte  Jesus  tale;  og  ingen  kan  fatte  den  glæde,  som  fyldte 
vor  sjæl,  da  vi  hørte  ham  bede  til  Faderen  for  os« 
(17:17). 

Senere  i  samme  beretning  tog  Jesus  »deres  små  børn, 
det  ene  efter  det  andet,  og  velsignede  dem  og  bad  til 
Faderen  for  dem«  (vers  21),  hvorefter  der  kom  en  fanta- 
stisk åndelig  tilkendegivelse,  hvor  engle  steg  ned  »fra 
himlen,  som  om  de  var  omgivet  af  ild,  og  de  kom  ned  og 
omringede  de  små,  og  de  blev  omgivet  af  ild,  og  englene 
betjente  dem«  (vers  24). 

Jesus  bad  flere  gange  for  nephiterne,  og  han  lærte 
dem,  hvordan  de  skulle  bede.  Og  så  kom  han  med  denne 
vigtige  bemærkning:  »Derfor,  hold  jeres  lys  op,  så  det  kan 
skinne  for  verden.  Se,  jeg  er  lyset,  som  I  skal  holde  frem 
-  det,  som  I  har  set  mig  gøre.  Se,  jeg  har  bedt  til  Faderen, 
og  det  har  1  alle  bevidnet«  (3  Nephi  18:24). 

Den  lektion  er  meget  tydelig.  Vi  skal  bede  meget.  Hen 
mod  slutningen  af  sit  virke  gav  profeten  Nephi  udtryk  for 
bønnens  betydning:  »Men  se,  jeg  siger  jer,  at  I  altid  bør 
bede  og  ikke  blive  trætte,  og  at  I  ikke  må  udrette  noget 
for  Herren  uden  først  at  bede  til  Faderen  i  Kristi  navn,  at 
han  vil  hellige  jeres  gerning  for  jer,  så  at  jeres  gerning  må 
blive  til  jeres  sjæls  velfærd«  (2  Nephi  32:9). 

FORBILLEDET  PÅ  SKRIFTSTUDIUM  OG  UNDERVISNING 

Det  andet  kendetegn  på  Jesu  Kristi  eksemplariske 
lederskab  er,  at  han  kendte  og  forstod  skrifterne  og  brugte 
dem  til  at  undervise  og  inspirere  folk.  Fra  han  var  en  lille 

dreng  må  han  have  nydt  at  studere  og  drøfte  profeternes 
ord,  som  de  fandtes  nedskrevet  i  de  hellige  skrifter.  Han 
påpegede  ofte  deres  betydning. 

»I  ransager  skrifterne,«  sagde  han  til  sine  tilhørere  i 
Jerusalem,  »fordi  I  mener,  at  I  har  evigt  liv  i  dem;  og 
netop  de  vidner  om  mig«  (Joh  5:39).  Matthæus  skriver, 
at  da  saddukæerne  forsøgte  at  fange  Frelseren  med  et 
vanskeligt  doktrinært  spørgsmål,  svarede  Jesus  dem:  »1  er 
på  vildspor,  for  I  kender  hverken  skrifterne  eller  Guds 
magt«  (Matt  22:29). 

Kender  vi  virkelig  skrifterne  og  dermed  Guds  kraft? 
Eller  er  vi  på  vildspor,  fordi  vi  stoler  på  menneskers 
visdom?  Det  er  af  afgørende  betydning,  at  vi  følger  Kristi 
eksempel  og  gør  studiet  afskrifterne  til  en  fast  bestanddel 
af  vores  hverdag.  Nephi  rådede  os:  »Mæt  jer  med  Kristi 
ord,  thi  se,  hans  ord  vil  fortælle  jer  alt,  hvad  I  skal  gøre« 
(2  Nephi  32:3).  Ikke  alene  vil  studiet  styrke  os  åndeligt 
og  hjælpe  os  med  at  komme  Herren  nærmere,  men  det 
vil  også  gøre  det  muligt  for  os  at  undervise,  som  Kristus 
underviste:  Ud  fra  skrifterne. 

Vi  må  huske  på,  at  Herren  forklarede  skrifterne  og 
evangeliet  i  enkle  og  klare  vendinger.  Som  den  mest 
intelligente  af  sin  himmelske  Faders  børn  ville  han 
bestemt  have  været  i  stand  til  at  overvælde  sine  tilhørere 
med  sin  store  kundskab  og  indsigt.  Ved  at  gøre  det  havde 
han  nok  imponeret  dem,  men  jeg  ved  ikke,  hvor  meget 
han  ville  have  lært  dem.  Så  i  stedet  talte  han  til  dem  på 
deres  erfarings-  og  forståelsesniveau.  Snarere  end  at  tale 
i  abstrakte  begreber  og  tanker,  brugte  han  dagligdags  ting 
-  lammet  og  hyrden,  fiskerens  net,  sennepsfrøet,  salt,  lys, 
herre,  tjener  -  for  at  forklare  tingene. 

Der  kan  ikke  herske  nogen  tvivl  om,  at  det  lykkedes 
for  ham.  Bare  se  på  Peter,  som  var  en  jævn  og  simpel 
fisker,  da  Kristus  bød  ham:  »Følg  mig«  (Matt  4:19). 
Under  Mesterlærerens  guddommelige  vejledning  udvik- 
lede Peter  sig  fra  at  være  en  ydmyg  tilhænger  til  at  være 
en  kærlig  discipel  med  svag  tro  til  endelig  at  blive  den 

»I  ransager  skrifterne,  fordi  I  mener,  at  I  har  evigt  liv  i  dem; 

og  netop  de  vidner  om  mig.« 

stærke  præsiderende  apostel.  Læg  mærke  til  denne  store 
leders  åndelige  indsigt,  da  han  skrev: 

»Men  I  er  en  udvalgt  slægt,  et  kongeligt  præsteskab, 
et  helligt  folk,  et  ejendomsfolk,  for  at  I  skal  forkynde 
hans  guddomsmagt,  han  som  kaldte  jer  ud  af  mørket  til 
sit  underfulde  lys, 

I,  som  før  ikke  var  et  folk,  men  nu  er  Guds  folk,  I,  som 
ikke  fandt  barmhjertighed,  men  nu  har  fundet  barmhjer- 
tighed« (1  Pet  2:9-10). 

Fandt  Peter  den  slags  informationer,  mens  han  gik  og 
lappede  sine  net  eller  fiskede?  Det  tvivler  jeg  på.  Han  har 
nok  snarere  opsamlet  den  viden,  bid  for  bid,  gennem  de  tre 
år,  hvor  han  vandrede  med  Kristus  og  hørte  ham  åbne  skrif- 
ternes betydning  for  sine  tilhørere  og  i  de  efterfølgende  år, 
hvor  han  modtog  inspireret  vejledning  fra  Frelseren.  Han 
gav  den  forståelse  videre  til  andre,  der  stolede  på  hans 
lederskab.  På  samme  måde  bør  vi  være  beredt  til  at  dele  de 
skatte,  som  vi  finder  ved  vores  studium  af  skrifterne  og 
gennem  Helligåndens  vidnesbyrd,  med  andre. 

INDBEGREBET  AF  ENHVER  DYD 

Den  tredje  af  Kristi  lederskabsevner  har  med  lydighed, 
værdighed  og  personlig  retskaffenhed  at  gøre.  Jesus  er  det 
perfekte  forbillede  på  personlig  retskaffenhed.  Han  er 
personificeringen  af  enhver  dyd  og  guddommelig  egen- 
skab, som  nogen  kan  tragte  efter.  Jeg  vil  gerne  fokusere  på 
nogle  af  disse  vidunderlige  karaktertræk. 

Et  træk  er  trofasthed,  især  trofasthed  over  for  Gud.  Der 
herskede  aldrig  nogen  tvivl  om  Kristi  prioriteter.  Han 
sagde:  »Jeg  søger  ikke  at  gøre  min  egen  vilje,  men  hans 
vilje,  som  har  sendt  mig«  (Joh  5:30).  Vi  skal  lære  at  følge 
Jesus  og  hans  vidunderlige  eksempel,  som  han  fulgte  sin 
Fader  i  himlen. 

Præsident  Thomas  S.  Monson,  førsterådgiver  i  Det 
Første  Præsidentskab,  gav  engang  en  enestående  illustra- 
tion af  betydningen  af  at  forblive  trofast  mod  Frelseren  og 
hans   belæringer   til    os,    som   de    gives    os    gennem 


Helligåndens  inspiration.  Der  hænger  et  stort  portræt  af 
Frelseren  på  væggen  i  præsident  Monsons  kontor. 
Præsident  Monson  sagde,  at  når  han  står  over  for  at 
vanskeligt  spørgsmål,  så  ser  han  på  det  billede  og  spørger 
sig  selv:  »Hvad  ville  Frelseren  gøre?« 

En  anden  vigtig  egenskab  for  ledere,  som  Kristus  var 
eksempel  på,  er  mod.  Skønt  han  altid  var  taktfuld  og 
medfølende,  veg  han  aldrig  tilbage  for  at  sige  eller  gøre 
det,  der  skulle  siges  eller  gøres.  Han  irettesatte  modigt  de 
handlende,  som  havde  gjort  templet  til  »en  røverkule« 
(Matt  21:13).  Han  tøvede  ikke  med  at  irettesætte,  når 
han  mente,  at  det  var  nødvendigt  at  påtale  uretfær- 
dighed eller  hykleri. 

Og  da  en  skare  mænd  og  tempelvagten  kom  for  at 
tage  ham  til  fange  og  i  den  sidste  ende  slå  ham  ihjel,  så 
han  dem  modigt  i  øjnene  og  spurgte:  »Hvem  leder  1 
efter?«  Mændene  svarede,  at  de  ledte  efter  Jesus  fra 
Nazaret. 

»Det  er  mig,«  svarede  Jesus  med  sådant  mod  og  kraft, 
at  skaren  veg  tilbage  og  faldt  til  jorden. 

For  anden  gang  spurgte  Jesus  dem:  »Hvem  leder  I 
efter?«  Og  da  de  igen  nævnte  hans  navn,  sagde  Jesus:  »Det 
er  mig;  det  har  jeg  jo  sagt  jer.  Når  det  altså  er  mig,  I  leder 
efter,  så  lad  de  andre  (hans  disciple)  gå«  (se  Joh  18:1-8). 

Sådan  en  modig  leder  ville  vi  alle  være  villige  til  at 
følge  hvor  som  helst,  når  som  helst. 

Et  andet  vigtigt  karaktertræk  hos  Frelseren  var  hans  evne 
til  at  delegere.  Han  gav  sine  disciple  konkrete,  vigtige 
opgaver  at  udføre.  Vi  kender  alle  til  ledere,  der  har  stræbt 
efter  at  være  så  almægtige,  at  de  har  prøvet  at  gøre  det 
hele  alene,  hvilket  ikke  giver  andre  nogen  udvikling. 
Jesus  havde  så  stor  tillid  til  sine  disciple,  at  han  lod  dem 
tage  del  i  hans  værk  -  ja,  selv  hans  herlighed  -  for  at  de 
kunne  udvikle  sig. 

Det  er  meget  sværere  at  lære  et  barn  at  rede  en  seng, 
end  selv  at  rede  den.  Men  hvis  barnet  ikke  får  lov  at 
prøve,  vil  han  eller  hun  aldrig  lære  at  rede  en  seng. 

På  samme  måde  ved  Jesus,  at  dette  liv  har  en  mening  og 
et  formål,  og  at  vi  er  blevet  anbragt  på  denne  klode  for  at 
arbejde  og  udvikle  os.  Gennem  hele  sin  evige  eksistens 
har  han  sørget  for  vækst  ved  at  delegere  meningsfyldte 
opgaver  til  andre,  lige  fra  krigen  i  forudtilværelsen  op  til 
de  nuværende  kirkelederes  virke. 

Det  bør  selvfølgelig  påpeges,  at  en  sådan  vækst  bliver 
størst,  når  opgaven  er  tydeligt  forstået  og  ansvarsområdet 
er  klart  defineret.  Den  enkelte  må  have  frihed  til  at 
handle  og  udføre  opgaven  og  aflægge  rapport  til  dem, 
som  har  givet  vedkommende  opgaven.  Denne  rapporte- 
ring er  en  vigtig  del  af  udviklingsprocessen  for  alle  de 
involverede  parter.  Når  det  finder  sted  ved  et  personligt 
interview,  kan  det  åbne  mulighed  for  åben  og  konstruktiv 
kommunikation,  for  tilbud  om  hjælp  og  assistance,  og  for 
ros  og  revselse  i  en  kærlig  ånd. 

Frelseren  fremmede  broderkærligheden.  Han  var  ikke  en 
fjern  leder.  Han  vandrede  og  arbejdede  med  dem,  som 
han  ledte.  Han  var  ikke  bange  for  nære  venskaber.  Han 
tilbragte  mange  timer  sammen  med  sine  disciple,  og  han 
havde  et  nært  forhold  til  dem.  Jesus  sagde: 

»I  er  mine  venner,  hvis  I  gør,  hvad  jeg  påbyder  jer. 

Jeg  kalder  jer  ikke  længere  mine  tjenere,  for  tjeneren 
ved  ikke,  hvad  hans  herre  gør;  jeg  kalder  jer  venner,  for 
alt,  hvad  jeg  har  hørt  af  min  fader,  har  jeg  gjort  kendt  for 
jer«  (Joh  15:14-15). 

Han  kaldte  også  sine  tjenere  i  nyere  tid  for  sine 
venner:  »Og  atter  siger  jeg  jer,  mine  venner,  thi  for  frem- 
tiden vil  jeg  kalde  jer  venner:  Det  er  nødvendigt,  at  jeg 
giver  jer  dette  bud,  så  I  kan  blive  ligesom  mine  venner 
var  på  den  tid,  da  jeg  vandrede  med  dem  for  at  prædike 
dette  evangelium  med  kraft«  (L&P  84:77). 

Frelserens  kærlighed  omfatter  enhver  -  den  svage  og  den 
stærke,  den  modige  og  den  frygtsomme,  synderen  og  den 
retfærdige.  Eftersom  Jesus  elskede  sine  tilhængere,  og 
eftersom  de  vidste,  at  han  elskede  dem,  kunne  han  tale 
åbent  og  ærligt  til  dem.  Han  irettesatte  til  tider  Peter, 


fordi  han  elskede  ham  og  ønskede  at  hjælpe  ham  til  at 
blive  det,  som  han  havde  evner  til.  Og  fordi  Peter  vidste, 
at  Herren  elskede  ham,  kunne  han  tage  imod  irettesæt- 
telsen og  lære  af  den. 

Vi  bør  bede  om  kærlighedens  gave,  så  de,  som  vi 
tjener,  kan  føle  vores  kærlighed.  Ligesom  Kristi  disciple 
var  knyttet  sammen  i  hans  kærlighed,  bør  også 
medlemmer  i  hvert  eneste  ward  eller  gren  »knyttes 
sammen  i  kærlighed«  (Kol  2:2). 

Jesus  er  sagtmodig  og  ydmyg.  I  hans  øjne  tilkom  al  ære 
Faderen  (L&P  19:19).  Han  tog  ikke  selv  æren  for  noget. 
Han  sagde:  »Jeg  er  kommet  ned  fra  himlen,  ikke  for  at 
gøre  min  egen  vilje,  men  hans  vilje,  som  har  sendt  mig« 
(Joh  6:38). 

Selv  om  Frelseren  ofte  betjente  store  skarer  af  mennesker, 
så  glemte  han  aldrig  den  enkeltes  betydning.  Den  samme 
Kristus,  som  skabte  »utallige  verdener«  (Moses  1:33),  tog 
sig  også  tid  til  at  forme  lidt  ler  af  jordens  støv  og  spyt  for 
at  give  en  blind  mand  synet  tilbage  (se  Joh  9:6-7). 

Jeg  bliver  rørt  at  historien  om  kvinden,  der  kommer 
hen  til  Jesus,  som  står  midt  i  en  skare  mennesker.  Hun 
har  været  syg  i  12  år  og  har  brugt  alt,  hvad  hun  ejer  på  at 
blive  helbredt.  Men  hendes  tilstand  blev  bare  værre. 

Da  hun  hørte  om  Jesus,  fattede  hun  straks  tro  på  ham. 
Og  skønt  hun  ikke  mente,  at  hun  kunne  få  mulighed  for 
at  tale  med  ham,  fornemmede  hun,  at  det  ville  være  nok, 
hvis  hun  bare  rørte  ved  hans  kappe.  Det  gjorde  hun  så, 
og  blev  straks  helbredt. 

Det  ville  være  alle  tiders  historie,  selv  om  den  ikke 
havde  været  længere.  Men  jeg  holder  meget  af  det,  der 
så  sker.  Selv  om  Jesus  var  omringet  af  masser  af  menne- 
sker, som  skubber  til  ham  fra  alle  sider,  fornemmede  han 
straks,  at  der  var  nogen,  som  havde  hentet  styrke  hos 
ham.  Han  vendte  sig  og  spurgte:  »Hvem  rørte  ved  mit 
tøj?«  (Mark  5:30). 

Disciplene,  som  var  sammen  med  ham,  blev  sikkert 
forbavsede.  Der  stod  masser  af  mennesker  omkring 

»Det  er  mig;  det  har  jeg  jo  sagt  jer.  Når  det  altså  er  mig, 
I  leder  efter,  så  lad  de  andre  gå.« 


Jesus,  og  så  ville  han  vide,  hvem  der  havde  rørt  ved 
ham.  Kvinden  trådte  frem  og  fortalte,  hvad  der  var  sket. 
Jesus  svarede:  »Datter,  din  tro  har  frelst  dig.  Gå  bort 
med  fred,  og  vær  helbredt  for  din  lidelse«  (vers  34;  se 
også  vers  25-33). 

Det,  der  gør  størst  indtryk  på  mig,  er,  at  Herren  kunne 
finde  en  mulighed  for  at  velsigne  den  enkelte,  skønt 
skaren  trængtes  om  ham  med  deres  behov.  Og  det  minder 
mig  om,  hvor  tit  vi  befinder  os  i  lignende  situationer. 
Holder  vi  nok  af  vor  himmelske  Faders  børn  til  at  give  os 
tid  til  den  enkelte,  trods  de  mange  krav  som  stilles  til  os? 

Frelseren  er  uselvisk.  Han  betragtede  sig  selv  og  sine 
egne  behov  som  sekundære,  og  han  betjente  andre  utræt- 
teligt, kærligt  og  effektivt.  Nephi  skrev:  »Han  gør  ikke 


noget  medmindre  det  er  til  gavn  for  verden;  thi  således 
elsker  han  verden,  at  han  nedlægger  sit  eget  liv  for  at 
drage  alle  mennesker  til  sig.  Derfor  befaler  han  ikke,  at 
nogen  ikke  skal  deltage  i  hans  frelse«  (2  Nephi  26:24). 

Alt  for  mange  af  vor  tids  problemer  udspringer  af 
selviskhed.  Selviske  mennesker  fokuserer  på  deres  egne 
behov  og  ikke  på  andres  behov.  For  at  illustrere  det  kan 
jeg  fortælle,  at  præsident  Heber  J.  Grant  ofte  sagde,  at 
han  aldrig  gav  en  opgave  til  nogen,  som  han  ikke  selv 
var  villig  til  at  udføre.  Jesus  var  bestemt  et  dejligt 
eksempel  på  den  egenskab.  Han  ydede  villigt  det  største 
af  alle  ofre,  sit  liv,  til  gavn  for  menneskeheden.  »Større 
kærlighed  har  ingen  end  den  at  sætte  sit  liv  til  for  sine 
venner«  (Joh  15:13). 

»Større  kærligheden  har  ingen  end 
den  at  sætte  livet  til  for  sine  venner.« 


Skønt  ingen  af  os  nogensinde  vil  blive  bedt  om  at  lide, 
som  Jesus  led  for  os,  vil  vi  dog  blive  bedt  om  at  yde  ofre 
på  vores  måde.  Men  der  er  egentlig  ikke  noget  offer  i  at 
tjene  Herren  og  vore  søskende.  Det  er  snarere  en  velsig- 
nelse at  give  den  smule,  som  vi  har  at  tilbyde  i  form  af  tid 
og  talenter  til  rigets  fremme.  Når  man  ser  på  det  på  den 
måde,  ligger  den  største  udfordring  ved  at  ofre  i  erken- 
delsen af,  at  hver  gang  man  giver  af  sig  selv,  får  man 
meget  mere  igen. 


Det  var  blot  små  ting:  At  præsident  McKay  kaldte  mig 
ved  navn,  fulgtes  med  mig  hen  til  Tabernaklet,  fandt  en 
plads  til  mig  og  bar  sit  vidnesbyrd  for  mig.  Men  jeg 
fornemmede  hans  kærlighed  og  blev  beriget  af  hans 
ydmyge  tjenestegerning  i  løbet  af  de  par  minutter.  Og  jeg 
tror  ikke,  at  jeg  nogensinde  blev  den  samme  igen. 

Hvor  ville  det  dog  være  vidunderligt,  hvis  vores  små 
kærlige  gerninger  kunne  havde  den  samme  virkning  på 
dem,  som  vi  omgås!  Jeg  tror  af  hele  mit  hjerte,  at  hvis  vi 


Frem  for  alt  hviler  Frelserens  lederskab  på  en  grundvold  af     kan  blive  rige  på  lederskabets  dyder,  som  Frelseren  var 


kærlighed  og  tjeneste.  Stort  set  alt,  hvad  han  sagde  eller 
gjorde,  illustrerer  dette  princip.  Han  sagde: 

»Ligesom  menneskesønnen  ikke  er  kommet  for  at  lade 
sig  tjene,  men  for  selv  at  tjene«  (Matt  20:23). 

»Men  den  største  blandt  jer  skal  være  jeres  tjener« 
(Matt  23:11). 

»Den,  der  ophøjer  sig  selv,  skal  ydmyges,  og  den,  der 
ydmyger  sig  selv,  skal  ophøjes«  (vers  12). 

Jeg  lærte  en  vigtig  lektie  om  kærlige  tjenestegerning 
for  mange  år  siden.  Jeg  var  på  vej  til  et  konferencemøde, 
da  nogen  kom  hen  og  tog  mig  om  albuen.  Det  var  præ- 
sident David  O.  McKay,  som  jeg  havde  lært  at  kende 
igennem  min  far. 

»Kom  med  mig,  Joseph,«  sagde  præsident  McKay. 
»Lad  mig  hjælpe  dig  med  at  finde  en  god  plads.« 

I  de  par  minutter,  hvor  vi  sammen  fulgtes  hen  til  gene- 
ralkonferencen, syntes  præsident  McKay  at  fokusere 
udelukkende  på  mig.  Han  talte  ærbødigt  om  sin  kærlighed 
til  Herren  og  sin  kærlighed  til  Kirkens  medlemmer.  Han  så 
mig  lige  i  øjnene,  mens  han  bar  sit  vidnesbyrd  for  mig. 

»Joseph,  du  skal  vide,«  sagde  han,  »at  præsidenten 
for  Herrens  Kirke  virkelig  modtager  åbenbaring  fra  vor 
Herre  Jesus  Kristus.«  I  det  øjeblik  hviskede  Ånden  til  mit 
hjerte,  at  det,  som  præsident  David  O.  McKay  fortalte 
mig,  var  sandt.  Det  vidnesbyrd  har  jeg  bevaret  hele  livet, 
og  det  har  fyldt  mig  med  ærbødighed  og  respekt  for  det 
embede,  som  vores  præsident  besidder. 


eksempel  på,  så  vil  han  hjælpe  os  til  at  vokse  med 
opgaven. 

Præsident  Kimball  sagde:  »Vi  vil  få  svært  ved  at  blive 
betydningsfulde  ledere,  hvis  vi  ikke  ser  hen  til  den  fuld- 
komne leder,  Jesus  Kristus,  og  lader  ham  være  det  lys, 
som  oplyser  vores  vej!«  (Stjernen,  august  1983,  s.  7) 

Lad  os  huske  at  bede  ofte,  at  mætte  os  med  Kristi  ord 
og  forkynde  dem  på  en  enkel  og  direkte  måde  og  opnå  og 
fuldkommengøre  vor  Herre  Jesu  Kristi  fuldkomne  egen- 
skaber. Lad  os  være  trofaste,  modige  og  ydmyge.  Lad  os 
undervise  hinanden  ved  delegering,  ved  at  skabe  broder- 
skab og  yde  ofre  for  rigets  skyld.  Og  lad  os  være  fyldt  med 
kærlighed  og  tjenstvillighed  over  for  alle  mennesker. 

Teksten  fra  tredje  vers  af  den  smukke  salme,  »Mer 
hellighed  giv  mig«,  fremsætter  ophøjede  idealer  for  den, 
der  ønsker  at  følge  Frelseren  og  lede  andre: 

Mer  lydighed  giv  mig,  mer  kraft  til  at  stå, 
mer  renhed  i  sjælen,  mer  ædel  attrå, 
mer  længsel  mod  himlen,  mer  lys  på  min  vej, 
mer  salig  og  hellig,  mer,  Herre,  som  dig. 
(Salmer  og  sange,  nr.  63). 

At  følge  Frelserens  fuldkomne  liv  og  guddommelige 
lederegenskaber  vil  give  os  fantastisk  fremgang  i  vore 
ansvar  som  forældre,  i  vore  kaldelser  i  Kirken  og  i  vore 
forpligtelser  som  vor  Herre  Jesu  Kristi  disciple.  □ 

Fred  fra 
skrifterne 


Pamela  Akinyi  Obaro 


Generthed  og  nervøsitet  har  altid 
forpestet  mit  liv.  Skolen  og 
gymnasiet  var  en  prøvelse,  fordi 
jeg  var  for  bange  til  at  svare  på  spørgsmål 
i  timerne.  Jobsamtaler  var  også  svære,  og 
det  var  svært  for  mig  at  finde  arbejde. 

Da  jeg  var  blevet  medlem  af  Kirken,  gik 
jeg  i  en  periode  ikke  til  Kirkens  møder  at  frygt  for 
at  blive  bedt  om  at  bede  bøn.  Jeg  skammede  mig 


»Åbn  din  mund, 
så  skal  den  fyldes, 
og  jeg  vil  give  dig 

evne  til  at  tale.« 


Og  Herren  sagde  til  Enok:  Gå  og  gør, 
som  jeg  har  befalet  dig,  så  skal  intet 
menneske  gennembore  dig.  Åbn  din 
mund,  så  skal  den  blive  fyldt,  og  jeg  vil 
give  dig  evne  til  at  tale,  thi  alt  kød  er  i 
mine  hænder,  og  jeg  vil  gøre,  som  jeg 
synes,  det  er  godt«  (Moses  6:31-32). 
Selv  før  David  bad  mig  forklare,  hvad  det 
skriftsted  betød,  fyldtes  jeg  af  en  ny  følelse.  På 


over  at  have  et  vidnesbyrd  og  så  ikke  dele  det  med  mine  den  bedste  og  enkleste  måde  talte  jeg  til  ham  på  kiswa- 

brødre  og  søstre,  men  jeg  var  for  nervøs  til  at  tage  ordet,  hili,  vores  modersmål,  og  forklarede,  at  Herren  lovede  at 

En  søndag  blev  jeg  bedt  om  at  give  en  åndelig  tanke  den  hjælpe  Enok;  Herren  sagde,  at  han  ville  vende  Enoks 

følgende  uge.  Da  jeg  gik  hjem  fra  kirke  den  søndag,  over-  svaghed  til  hans  styrke  (se  Ether  12:27).  David  smilede 

vejede  jeg  alvorligt  aldrig  at  vende  tilbage.  til  mig  og  sagde,  at  jeg  bare  skulle  sove  videre. 

Men  den  eftermiddag  besluttede  jeg  at  tage  en  lur.  Jeg  sov  ikke,  men  lå  i  stedet  og  tænkte  over,  at  jeg  er 

Lige  før  jeg  faldt  i  søvn,  kom  min  seks-årige  søn  David  Guds  barn.  Han  havde  et  formål  med  at  sende  mig  ned 

ind  i  soveværelset  med  et  eksemplar  af  Den  Kostelige  på  jorden. 

Perle.  Han  havde  slået  op  på  Moses,  kapitel  6,  og  han  bad  Den  følgende  søndag  var  jeg  nervøs,  men  jeg  gav  min 

mig  om  at  læse  det  for  ham.  Jeg  fortalte  ham  tøvende,  at  åndelige  tanke.  Jeg  blev  senere  kaldet  som  underviser  i 

jeg  var  træt  og  lukkede  bogen.  Han  tryglede:  »Åh,  mor,  Hjælpeforeningen,  og  med  hjælp  fra  andre  søstre  og 

læs  nu  bare  her!«  Han  slog  igen  op  på  Moses,  kapitel  6  og  min  kærlige   himmelske   Fader  var  jeg  i  stand  til  at 

hans  små  fingre  pegede  på  vers  31.  Jeg  begyndte  at  læse:  fremlægge   lektionerne.   I  dag  er  jeg  førsterådgiver  i 

»Og  da  Enok  havde  hørt  disse  ord,  bøjede  han  sig  til  Hjælpeforeningens  præsidentskab   i  Parklands   Gren  i 

jorden  for  Herren  og  talte  til  Herren  og  sagde:  Hvorfor  Nairobi  Distrikt  i  Kenya. 

har  jeg  fundet  nåde  for  dine  øjne,  jeg,  som  kun  er  en  Det  er  forbløffende,  som  skrifterne  kan  oplyse  os,  både 

dreng,  og  alle  mennesker  hader  mig,  thi  jeg  er  langsom  til  åndeligt  og  timeligt.  Jeg  finder  stadig  glæde  og  fred  ved  at 

at  tale;  hvorfor  er  jeg  din  tjener?  læse  i  skrifterne.  □ 

Den 


virke 


Brian  Lewis 

Året  før  min  mission  kaldte  biskoppen  mig  ind  på 
sit  kontor  og  kaldte  mig  til  at  undervise  de  syv- 
årige i  Primary.  Jeg  tog  imod  kaldelsen,  fordi  jeg 
glædede  mig  til  at  undervise.  Samtidig  havde  jeg  et  godt 
job  i  det  lokale  supermarked. 

Ikke  længe  efter  at  jeg  var  blevet  ansat,  fortalte  chefen 
og  bestyreren  mig,  at  jeg  skulle  arbejde  om  søndagen.  »Jeg 
vil  ikke  gøre  undtagelser  for  mormoner  eller  nogen  andre.« 
For  at  beholde  mit  job  ville  jeg  blive  nødt  til  at  give  sige  nej 
til  min  kaldelse  og  bryde  Herrens  bud  om  at  holde 
sabbatten  hellig.  Min  chef  ville  ikke  diskutere  med  mig. 

Jeg  forklarede  situationen  for  min  biskop.  Jeg  var  ikke 
sikker  på,  om  jeg  ville  på  mission.  Men  hvis  jeg  skulle  af 
sted,  havde  jeg  brug  for  et  job,  så  jeg  kunne  spare  penge 
op.  Men  jeg  ville  også  gerne  holde  sabbatten  hellig, 
komme  i  kirke  og  undervise  i  Primary.  Efter  en  længere 
samtale  med  min  biskop  besluttede  jeg,  at  sige  mit  job  op. 
Ikke  længe  efter  fandt  jeg  et  job,  hvor  jeg  havde  fri  om 
søndagen.  Jeg  kunne  beholde  min  kaldelse,  og  i  løbet  af 
de  næste  par  måneder  hjalp  jeg  børnene  med  at  berede 
sig  på  at  blive  døbt. 

En  dag,  da  jeg  læste  i  missionærlektionerne,  stod  det 
pludselig  klart  for  mig,  hvorfor  det  havde  været  så  vigtigt, 
at  jeg  underviste  i  Primary.  Lektionerne  belærte  om  vor 
himmelske  Fader,  Jesus  Kristus,  Mormons  Bog,  den  første 
åbenbaring,  tro,  omvendelse,  dåb  og  Helligåndens  gave  - 
de  samme  principper,  som  jeg  havde  underviste  min 
primaryklasse  i.  Jeg  besluttede  at  bede  om,  hvorvidt  jeg 
skulle  tage  på  mission.  Kort  efter  blev  jeg  kaldet  som  fuld' 
tidsmissionær. 

Nogle  mennesker  vil  måske  undre  sig  over,  at  jeg  sagde 
mit  job  op,  især  når  en  anden  sagtens  kunne  have  under- 
vist den  primaryklasse.  Men  ved  at  sige  mit  job  op,  så  jeg 
kunne  holde  sabbatten  hellig  og  undervise  i  Primary, 
forberedte  jeg  mig  på  min  mission,  og  det  blev  en  stor 
velsignelse  for  mig.  □ 

HOLD  SABBATTEN  HELLIG 


FOTO:  CRAIG  DIMOND 


For  mere  end  165  år  siden  sagde 
Herren  til  Kirken,  at  vi  kan 
holde  os  »uplettede  af  verden«  ved 
at  holde  sabbatten  hellig  (L&P 
59:9).  Skønt  andre  måske  bemærker, 
hvordan  vi  holder  sabbatten  hellig, 
bør  vi  ikke  blive  selvretfærdige  eller 
forsøge  at  ophøje  os  i  andres  øjne  (se 
Matt  6: 1-6, 16-18) .  Vi  bør  simpelthen 
holde  sabbatten  hellig,  fordi  det  er 
det,  som  Herren  ønsker  af  os.  Så  vil  vi 
finde  glæde  og  styrke  ved  det. 


I  LÆRE  OG  PAGTER  59:9-13  LÆRER 
HERREN  OS,  AT  SØNDAGEN  ER  EN 
DAG  TIL: 

•  At  hvile. 

•  At  tilbede  Herren. 

•  At  aflægge  retfærdige  løfter. 

•  At  bekende  vore  synder. 

•  At  modtage  nadveren. 

•  At  berede  mad  i  hjertets 
oprigtighed. 

•  At  fuldkommengøre  vores  faste. 

DERUDOVER  HAR  PRÆSIDENT 
SPENCER  W.  KIMBALL  SAGT, 
AT  SABBATTEN  KAN 
ANVENDES  TIL: 

•   At  læse  gode  bøger. 

At  tænke. 
At  studere  skrifterne  og 
forberede  taler. 
•   At  besøge  de  syge. 
At  forkynde  evangeliet. 
At  gøre  godt. 
•   At  tale  med  familien. 


•  At  søge  tilgivelse  for  vores  synder. 

•  At  skrive  dagbog. 

•  At  gøre  os  til  venner  med 
medlemmer  og  ikke -medlemmer. 

•  At  lytte  til  opløftende  musik. 

•  At  hvile. 

PRÆSIDENT  EZRA  TAFT  BENSON 
SAGDE,  AT  SABBATTEN  IKKE  SKAL 
BRUGES  TIL: 

•  Havearbejde  eller  rengøring. 

•  Ferieudflugter. 

•  Tidsspilde. 

•  At  indhente  den  søvn,  man  ikke 
fik  om  lørdagen. 

•  At  fylde  benzin  på  bilen. 

•  At  have  så  travlt,  at  der  ikke  er 
tid  til  bønner  eller  meditation. 

•  Sport  eller  jagt. 

•  At  læse  materiale,  som  ikke 
opbygger  os  åndeligt. 

•  At  foretage  indkøb.  □ 
Tilpasset  fra  en  tale  af  ældste  Earl  C.  Tingey 
holdt  på  Brigham  Young  University  den  6. 
august  1995. 


»Og  se, 
jeg  er  med  jer 
alle  dage  indtil 

verdens« 
(Matt  28:20). 

Fotokollage: 
Charles  Baird 


»Menneskesønnen  (er)  ikke  kommet  for  at  lade  sig  tjene, 

»Men  den  største 
blandt  jer  skal  være 
jeres  tjener« 
(Matt  23:11). 

Se  »Ledt  af  hans 
eksemplariske  liv«,  side  34. 

